GLOSSARIYLAR

	TERMIN
	Рус тилида
	Ingliz tilida
	O’ZBEK TILIDAGI ShARHI

	Aktuar hisob-kitoblar (sug’urtada)
	Актуарные расчеты
	Actuarial calculations
	Ta’rif stavkalarini hisob-kitob qilishning iqtisodiy-matematik metodlari majmui. Sug’urta fondini vujudga keltirishda (yaratishda) har bir sug’urtalanuvchining (sug’urta qiluvchining) ishtirok etish salmog’ini aniqlab beradi, ya’ni tuzilgan sug’urta shartnomasiga muvofiq tarif stavkalarining o’lchamini aniqlaydi.

	Aktsionerlik jamiyati 
	Акционерное общество
	Joint-stock company
	Xo’jalik yuritishning tashkiliy-huquqiy shakllaridan biri. Uning kapitali aktsiyalarni joylashtirish orqali shakllanadi. Aktsionerlik jamiyatlari pul jamg’armalarining ishlab chiqarish investitsiyalariga aylanishiga imkon beradi. Aktsiyalarni chiqarish kapitalni mobilizatsiya (jalb) qilishning  eng samarali shakllaridan biridir. Bozor iqtisodiyoti rivojlangan mamlakatlarda bu korxonalar faoliyat ko’rsatishining asosiy tashkiliy-huquqiy shakli hisoblanadi.

	Aktsiya 
	Акция 
	Stock
	Aktsionerlik jamiyatining kapitaliga ulushning kiritilganligi xususida ma’lumot va  uning egasiga dividend ko’rinishidagi daromadni olish huquqini beruvchi qimmatli qog’oz.

	Aktsiya, obligatsiya va boshqa qimmatli qog’ozlar kursi
	[bookmark: _GoBack]Акция, облигация другие ценные бумаги
	Share, bond other securities
	Aktsiya, obligatsiya va boshqa qimmatli qog’ozlarning fond birjasidagi bahosi. Kurs dividend, foiz miqdoriga to’g’ri va ssuda foizining darajasiga teskari proportsional bog’liqlikda bo’ladi. 


	Amortizatsiya fondi 
	Амортизационный фонд
	Sinking fund
	Mahsulotning tannarxi tarkibiga kiritiladigan amortizatsiya ajratmalari hisobidan korxonada yaratiladigan (vujudga keltiriladigan, shakllantiriladigan) pul mablag’lari fondi.

	Aylanma kassa mablag’i me’yori
	Норматив средств кассового оборота
	The standard of cash flow
	Moliya yilida Qoraqalpog’iston Respublikasi byudjeti va mahalliy byudjetlar hisobvaraqlarida turishi mumkin bo’lgan pul mablag’larining qonun hujjatlari bilan belgilanadigan eng kam miqdori.

	Aktsizlar 
	Акцизы 
	Excises
	Keng iste’mol tovarlari va xizmatlaridan olinadigan egri (bilvosita) soliqlarning turlaridan biri. Tegishli mahsulotning bahosi, xizmatning haqi yoki tarifning tarkibiga kiritiladi.  Odatda yuqori rentabelli mahsulotlarni ishlab chiqaruvchilarning yuqori foydasini byudjetga olish uchun sotilayotgan mahsulotlarning sotish bahosiga davlat tomonidan o’rnatiladi.  O’zbekiston Respublikasi hududida ishlab chiqarilgan va import qilingan aktsiz to’lanadigan mahsulotlarga aktsiz solig’i solinadi. Aktsiz to’lanadigan tovarlar ishlab chiqarayotgan yoki bunday mahsulotlarni import qilayotgan yuridik va jismoniy shaxslar byudjetga aktsiz solig’ini to’laydi. Aktsiz to’lanadigan tovarlar ro’yxati va aktsiz solig’i stavkalari O’zbekiston Respublikasi Vazirlar Mahkamasi tomonidan tasdiqlanadi. Bunday tovarlar jumlasiga ichimlik spirti, aroq, likyor-aroq mahsulotlari, uzum vinosi, kon’yak, shampan vinosi, pivo, ikra, tamaki mahsulotlari engil va yuk avtomobillari, zebi-ziynat buyumlari, neft va neft mahsulotlari hamda shu kabilar kiradi. O’zbekiston Respublikasida ishlab chiqarilgan aktsiz to’lanadigan tovarlar uchun ularning qo’shilgan qiymat solig’i hisobga olinmagan holdagi (aktsiz solig’i summasini o’z ichiga olgan) qiymati yoki mahsulotning tabiiy hajmi soliq solish ob’ekti hisoblanadi.

	Aktsizosti mahsulotlar
	Подакцизные продукции
	Excisable products
	Ularga nisbatan aktsizlar o’rnatilgan (belgilangan) mahsulotlar. (Qarang: Aktsizlar).

	Advalor soliq 
	Аквалорный налог
	Acquired tax
	Mahsulot qiymatiga nisbatan qat’iy foiz stavkasida o’rnatilgan to’lov. Inflyatsiya  sharoitida o’zining funktsiyalarini avtomatik ravishda saqlab qoladi. Bu soliqning tarkibiga savdo soliqlari, importga nisbatan ko’pgina bojlar va boshqalar kiritilishi mumkin. Mahsulotlarni (jumladan, import mahsulotlarini ham), jismoniy va yuridik shaxslarning mulklarini soliqqa tortishda qo’llaniladi.

	Asosiy fondlarni realizatsiya qilishdan olingan foyda 
	Прибыл от реализации основных средств
	Profit from sales of fixed assets
	Hukumat tomonidan belgilangan tartibda hisoblangan, inflyatsiya indeksiga oshirilgan (ko’paytirilgan) asosiy fondlarning sotish bahosi va ularning dastlabki yoki qoldiq qiymati o’rtasidagi farq. 

	Auditorlik nazorati
	Аудиторское наблюдение
	Audit supervision
	Auditorlik faoliyatini amalga oshirish borasida litsenziyaga ega bo’lgan auditorlik firmasi tomonida o’tkaziladigan mustaqil noidoraviy moliyaviy nazorat. Asosiy vazifasi  buxgalteriya hisoboti  va moliyaviy hisobotning haqqoniyligi, to’liqligi va ishonchligi hamda moliyaviy qonunchilikka  qay darajada rioya qilinganligini aniqlash (o’rnatish)dir. Banklar, sug’urta tashkilotlari, birjalar, nobyudjet va xayriya fondlari, ochiq tipdagi aktsionerlik jamiyatlari, xorijiy kapital ishtirokidagi korxonalar, shuningdek, prokuratura va davlat nazorat organlarining topshirig’iga binoan har  qanday korxona va tashkilotlar majburiy ravishda auditorlik nazoratidan o’tkazilishi kerak. Auditorlik firmalari buxgalteriya hisoboti va soliq hisob-kitoblari, hisob ishlarini yuritish, loyihalarni moliyaviy ekspertiza qilish va h.k.lar bo’yicha maslahat xizmatlarini ko’rsatishi mumkin. Ularning bu xizmatlari tegishli to’lov (haq) asosida amalga oshiriladi.

	Aholiga transfertlar
	Трансферты населению
	Transfers to the population
	Aholiga to’lanadigan majburiy to’lanmalarni (mamlakat qonunchiligiga muvofiq ravishda o’rnatilgan pensiyalar, stipendiyalar, nafaqalar, kompensatsion va boshqa ijtimoiy to’lovlarni) moliyalashtirish uchun mo’ljallangan byudjet mablag’lari.

	Balans foyda
	Балансовая прибыл
	Balance sheet profit
	Mahsulot tannarxiga kiritiladigan barcha xarajatlar va chiqimlar hamda majburiy to’lovlar chegirilganidan so’nggi korxona yalpi daromadining qismi. Balans foyda soliqqa tortilgunga qadar bo’lgan yalpi foydadir.


	Byudjetnoma 
	Бюджетирование 
	Budgeting
	O’zbekiston Respublikasi Moliya vazirli-gining boshqa vazirliklar, davlat qo’mitalari, idoralar va boshqa tashkilotlar bilan hamkorlikda ishlab chiqadigan hamda quyidagilarni o’z ichiga oluvchi loyihaviy hujjat: 1) mamlakatni ijtimoiy-iqtisodiy rivojlantirish-ning o’tgan yilgi asosiy yakunlari va mamlakatni ijtimoiy-iqtisodiy rivojlantirish joriy yilgi yakunlarining prognoz (bashoratli) bahosi; 2) o’tgan yilgi Davlat byudjeti ijrosi to’g’risidagi hisobot va joriy yilgi Davlat byudjetining kutilayotgan ijrosi bahosi; 3) kelgusi yilga mo’ljallangan Davlat byudjeti loyihasini tuzishda asos bo’lgan kelgusi yil uchun asosiy makroiqtisodiy ko’rsatkichlar; 4) mamlkat byudjet va soliq siyosatining kelgusi yilgi asosiy yo’nalishlari loyihasi; 5) mamlakat byudjet va soliq siyosatining kelgusi yilgi asosiy yo’nalishlariga sharhlar; 6) davlat tashqi va ichki qarzlari hamda ular bo’yicha xarajatlar holati to’g’risidagi ma’lumotlar; 7) kelgusi moliya yiliga mo’ljallangan Davlat byudjeti loyihasi. O’zbekiston Respublikasi Moliya vazirligi yuqoridagilarni o’z ichiga oluvchi byudjetnoma loyihasini har yilning birinchi oktyabriga qadar O’zbekiston Respublikasi Vazirlar Mahkamasiga taqdim etishi lozim. Shuningdek, byudjetnoma O’zbekiston Respublikasi Moliya vazirligi tomonidan joriy yilning birinchi noyabridan kechiktirilmasdan O’zbekiston Respublikasi Oliy Majlisiga taqdim etilishi kerak. 

	Byudjet jarayoni 
	Бюджетный процесс
	Budget process
	Davlat byudjetini tuzish, ko’rib chiqish, qabul qilish va ijro etish, uning ijrosini nazorat qilish, ijrosi haqidagi hisobotni tayyorlash va tasdiqlash, shuningdek Davlat byudjeti tuzilmasiga kiruvchi byudjetlar o’rtasidagi o’zaro munosabatlarni tartibga solish bo’yicha qonunchilik bilan reglamantatsiya qilingan hokimiyat organlarining faoliyati. Yagonalik, mustaqillik va balans metodi byudjet jarayonining printsiplaridir.

	Byudjet dotatsiyasi 
	Бюджетная дотация
	Budget Subsidy
	o’z daromadlari va byudjetni tartibga soluvchi boshqa mablag’lar etishmagan taqdirda quyi byudjetning xarajatlari bilan daromadlari o’rtasidagi farqni qoplash uchun yuqori byudjetdan quyi byudjetga qaytarmaslik sharti bilan ajratiladigan pul mablag’lari.

	Byudjet defitsiti 
	Бюджетный дефицит
	Budget Deficit
	muayyan davrda byudjet xarajatlarining byudjet daromadlaridan ortiq bo’lgan summasi.

	Byudjetdan mablag’ ajratish 
	Выделение средств из бюджета
	Allocation of funds from the budget
	qonun hujjatlarida nazarda tutilgan tartibda Davlat byudjetidan byudjet tashkilotlariga hamda boshqa byudjet mablag’lari oluvchilarga ajratiladigan pul mablag’lari.

	Byudjet profitsiti 
	Профицит бюджета
	Budget surplus
	muayyan davrda byudjet daromadlarining byudjet xarajatlaridan ortiq bo’lgan summasi.

	Byudjet rospisi (ro’yxat-yozuvi) 
	Бюджетная роспис
	Budgetary list
	byudjet klassifikatsiyasining bo’linmalari bo’yicha  daromadlar va xarajatlar taqsimlanishining asosiy operativ rejasi. Unda yil davomida  soliqlar va boshqa to’lovlarning byudjetga kelib tushish va byudjet mablag’larining sarflanish muddatlari o’z aksini topadi.

	Byudjetni rejalashtirish 
	Планирование бюджета
	Budget Planning
	turli darajalardagi byudjetlar va  nobyudjet fondlarni tuzish va ijro etish jarayonida  mamlakatning umummilliy sotsial-iqtisodiy rivojlanish dasturi (ga) asosida (muvofiq ravishda)  moliya tizimining bo’g’inlari o’rtasida yalpi ijtimoiy mahsulot va milliy daromad qiymatining markazlashtirilgan tarzda taqsimlanishi va qayta taqsimlanishi.

	Byudjetiy tartibga solish
	Регулирование бюджета
	Budget management
	hududlarning sotsial va iqtisodiy rivojlanishiga yo’naltiriladigan va hududiy byudjetlarni minimal zaruriy darajadagi daromadlar bilan ta’minlash maqsadida mablag’larni qayta taqsimlash. 

	Byudjet ssudasi
	Ссуда бюджета
	Loan budget
	yuqori byudjetdan quyi byudjetga yoxud respublika byudjetidan rezident-yuridik shaxsga yoki chet el davlatiga qaytarish sharti bilan ajratiladigan mablag’.

	Byudjet subventsiyasi
	Бюджетная субвенция
	Budgetary subvention
	qonun hujjatlarida nazarta tutilgan tartibda muayyan maqsadlarga sarflash sharti bilan yuqori byudjetdan quyi byudjetga qaytarmaslik sharti bilan ajratiladigan pul mablag’lari.

	Byudjet so’rovi 
	Бюджетный запрос
	Budget request
	byudjet tasnifi bo’yicha tushumlarni shakllantirish va byudjetdan mablag’ ajratish to’g’risidagi so’rov. O’zbekiston Respublikasi Moliya vazirligi har yili O’zbekiston Respublikasi Vazirlar Mahkamasi tomonidan belgilangan muddatlarda kelgusi moliya yiliga: 1) tegishli hududlar va davlat maqsadli fondlari byudjetlari loyihalarini tayyorlash uchun – Qoraqalpog’iston Respublikasi Vazirlar Kengashiga, viloyatlar va Toshkent shahri hokimliklariga, davlat maqsadli fondlarini taqsimlovchi organlarga; 2) byudjetdan ajratiladigan mablag’larni olishga buyurtmalar tuzish uchun -  respublika byudjetidan moliyalashtiriladigan byudjet mablag’larini oluvchilarga byudjet so’rovini yuboradi.

	Byudjet klassifikatsiyasi (tasnifi) 
	Классификация бюджета
	Classification of the budget
	Davlat byudjeti tuzilmasiga kiruvchi byudjetlar daromadlari va xarajatlarini, shuningdek uning defitsitini moliyalashtirish manbalarini guruhlash.  Unda tasnif ob’ektlariga guruhlashtiruvchi kodlar beriladi. Barcha darajadagi byudjet ko’rsatkichlarining qiyoslanishini ta’minlaydi. Byudjet tasnifi byudjet daromadlari tasnifini, byudjet xarajatlarining vazifa jihatidan, tashkiliy va iqtisodiy tasnifini, Davlat byudjeti taqchilligini moliyalashtirish manbalari tasnifini o’z ichiga oladi. Byudjet daromadlari tasnifi qonun hujjatlariga muvofiq daromadlarni turlar va manbalar bo’yicha guruhlarga bo’lishdan iboratdir. Byudjet xarajatlarining vazifa jihatidan tasnifi davlat boshqaruv organlari, mahalliy davlat hokimiyati organlari, shuningdek boshqa byudjet tashkilotlari tomonidan ijro etiladigan asosiy vazifalar bo’yicha xarajatlarni guruhlarga bo’lishdan iborat bo’ladi. Byudjet xarajatlarining tashkiliy tasnifi esa byudjetdan ajratiladigan mablag’lar ularni bevosita oluvchilar o’rtasida taqsimlanishini aks ettiruvchi xo’jalik yurituvchi sub’ektlar va tadbirlar turlari bo’yicha xarajatlarni guruhlarga bo’lishdan iboratdir. Byudjet xarajatlarining iqtisodiy tasnifi to’lovlarning iqtisodiy vazifasi va turlari bo’yicha xarajatlarni guruhlashni o’z ichiga oladi. Davlat byudjeti defitsitini moliyalashtirish manbalari tasnifi defitsitni moliyalashtirishning ichki va tashqi manbalari bo’yicha guruhlarga bo’lishdan iborat bo’ladi. Byudjet tasnifi qonun hujjatlarida belgilangan tartibda O’zbekiston Respublikasi Moliya vazirligi tomonidan ishlab chiqiladi va tasdiqlanadi.

	Byudjet tashkiloti
	Бюджетная организация
	Public sector entity
	zimmasiga yuklatilgan vazifalarni bajarish bilan bog’liq bo’lgan o’z faoliyatini amalga oshirishi uchun Davlat byudjetidan mablag’ ajratish ko’zda tutilgan va bu mablag’ moliyalashtirishning asosiy manbai hisoblanadigan vazirlik, davlat qo’mitasi, idora, davlat tashkiloti.

	Byudjetdan tashqari (nobyudjet) fondlar 
	Внебюджетные фонды
	Extrabudgetary funds
	a) ijtimoiy:  ijtimoiy sug’urta fondi; pensiya fondi; bandlik fondi; majburiy tibbiyot sug’urtasi fondi, b) noijtimoiy: yo’l fondi; ekologiya va boshqa maqsadli fondlardan iborat bo’lib, ularning barchasi byudjet tizimida konsolida-tsiyalanadi.

	Byudjet tuzilmasi 
	Строение бюджета
	Structure of the budget
	byudjet tizimi tuzilishini tashkil etish va printsiplarini, uning tarkibiy tuzilmasini, ular alohida bo’g’inlari o’rtasidagi o’zaro bog’liqlikni ifodalaydi. Davlat tuzilishi bilan aniqlanadi. O’zbekston Respublikasining byudjet tuzilmasi a) Davlat byudjeti; b) respublika byudjeti hamda v) Qorqalpog’iston Respublikasi byudjeti va mahalliy byudjetlarni o’z ichiga oladi. Davlat byudjeti tarkibida davlat maqsadli fondlari jamlanadi. Qoraqalpog’iston Respublikasi byudjeti Qoraqalpog’iston Respublikasining respublika byudjetini hamda  respu-blikaga (Qoraqalpog’istonga) bo’ysunuvchi tumanlar va shaharlar byudjetlarini, viloyatning byudjeti viloyat byudjetini va viloyatga bo’ysunuvchi tumanlar va shaharlar byudjetlarini, tumanlarga bo’linadigan shaharning byudjeti shahar byudjetini va shahar tarkibiga kiruvchi tumanlar byudjetini, tumanga bo’ysunuvchi shag’arlari bo’lgan tumanning byudjeti tuman byudjetini va tumanga bo’ysunuvchi shaharlar byudjetlarini o’z ichiga oladi.

	Byudjet tizimi
	Бюджетная система
	Budget system
	turli darajadagi byudjetlar va byudjet mablag’lari oluvchilar yig’indisini, byudjetlarni tashkil etishni va ularni tuzish printsiplarini, byudjet jarayonida ular o’rtasida, shuningdek byudjetlar hamda byudjet mablag’lari oluvchilar o’rtasida vujudga keladigan o’zaro munosabatlarni ifodalaydi. Mamlakatning butun hududida amal qiladigan, iqtisodiy munosabatlar va yuridik normalarga asoslangan barcha byudjetlarning majmui. Respublika byudjeti, Qoraqalpog’iston Respublikasi va mahalliy byudjetlarni o’z ichiga oladi.

	Byudjet tizimining asosiy printsiplari 
	Основные принципы бюджетной системы
	Basic principles of the budget system
	byudjet tasnifi tizimi, hisobga olish-byudjet hujjatlari va byudjet jarayoni tuzilishining yagonaligi; byudjet tuzilishining ma’muriy-hududiy tuzilishga muvofiqligi; turli darajadagi byudjetlarning o’zaro bog’liqligi; Davlat byudjetining balansliligi; davlat daromadlarini aniq manbalar bo’yicha va xarajatlarini yo’nalishlar (moddalao) bo’yicha rejalashtirish; Davlat byudjeti xarajatlarini tasdiqlangan byudjetdan ajratiladigan mablag’lar doirasida sarflash; barcha darajadagi byudjetlarning mustaqilligidan iborat

	Byudjet tizimini boshqarish bo’yicha O’zbekiston Respublikasi Vazirlar Mahkamasining vakolatlari
	Полномочия совета министров Узбекистана по управлению бюджетной системы
	Powers of the Council of Ministers of Uzbekistan on the management of the budget system
	Davlat byudjeti loyihasi ishlab chiqilishini tashkil etish va uni O’zbekiston Respublikasi Oliy Majlisiga taqdim etish, Davlat byudjetining ijrosini tashkil etish, O’zbekiston Respublikasi Moliya vazirligi va davlat boshqaruvi boshqa organlarining Davlat byudjetini ijro etish borasidagi ishlarini muvofiqlashtirish va nazorat qilish, davlat maqsadli fondlari mablag’larini shakllantirish va ulardan foydalanish tartibini belgilash, Davlat byudjeti ijrosi to’g’risidagi hisobotlarni ko’rib chiqish va O’zbekiston Respublikasi Oliy majlisi tasdig’iga kiritish, qonun hujjatlariga muvofiq boshqa vakolatlardan iborat.

	Byudjet transferti 
	Трансферт бюджета
	Transfer of the budget
	byudjetdan yuridik va  jismoniy shaxsga bevosita yoxud vakolatli organ orqali ajratiladigan qaytarilmaydigan pul mablag’lari.

	Byudjetlarga (Qoraqalpog’iston Respublikasi va mahalliy byudjetlarga) cheklovlar
	Ограничения бюджетов
	Limitations of budgets
	quyidagilardan iborat: 1) Qoraqalpog’iston Respublikasi va mahalliy byudjetlarning defitsitli bo’lishiga yo’l qo’yilmaydi; 2) Qoraqalpog’iston Respublikasi byudjetini va mahalliy byudjetlarni tasdiqlash va ijro etishda: a) qonun hujjatlarida nazarda tutilmagan manbalar hisobidan fondlar tashkil etishga; b) mablag’ jalb qilishni amalga oshirishga (yuqori byudjetlardan byudjet ssudalari olish bundan mustasno); v) o’z byudjetlari xarajatlariga tasdiqlangan byudjetdan ajratiladigan ortiqcha mablag’ sarflashga (qonunda nazarda tutilgan hollar bundan mustasno); g) byudjet mablag’lari hisobidan boshqa shaxslar foydasiga moliyaviy kafolatlar ka kafilliklar berishga; d) yuridik  va jismoniy shaxslarga byudjet ssudalari berishga yo’l qo’yilmaydi.

	Byudjetlararo munosabatlar
	Межбюджетные отношения
	Intergovernmental relations
	Davlat hokimiyat organlari va mahalliy o’z-o’zini boshqarish organlari o’rtasida munosabatlar.

	Byudjet huquqi
	Бюджетное право
	Budget Law
	mamlakat byudjet tuzilishining (qurilishining) asoslarini, mamlakatning byudjet tizimiga kiruvchi byudjetlarni tuzish, ko’rib chiqish (muhokama qilish), tasdiqlash va ijro etish tartibini aniqlovchi yuridik me’yorlar majmui.

	Birja solig’i
	Налог биржы
	Exchange tax
	birja oboroti (aylanmasi)dan olinadigan soliq. Proportsional stavkalar bo’yicha olinib, uning darajasi bitimlar summasiga nisbatan 1%dan 2,5% gacha tebranadi. Uning soliqqa tortish ob’ekti bo’lib, fond birjasidagi qimmatbaho qog’ozlar oboroti (aylanmasi) hisoblanadi. Soliqqa tortishda asos sifatida qimmatbaho qog’ozlar bo’yicha bitimlarning imzolanishi maydonga chiqadi. Soliqning ikki xil ko’rinishi bo’lishi mumkin: a) birja oboroti (aylanmasi)dan olinadigan respublika solig’i. Uning soliqqa tortish ob’ekti – fond birjasidagi qimmatbaho qog’ozlar oboroti (aylanmasi)ning hajmi. Soliq respublika byudjetiga borib tushadi; b) birja mahalliy solig’i.  Bu birjada sodir bo’ladigan qimmatbaho qog’ozlar bitimi bo’yicha yig’imdan iboratdir. 

	Biriktirilgan daromadlar 
	Прикрепленные доходы
	Attached earnings
	o’zlarining tegishli byudjetga biriktirilganligiga qarab to’liq yoki qat’iy belgilangan hissada (foizda) doimiy ravishda yoki ma’um bir muddat davomida u yoki bu byudjetga tushuvchi daromadlar (soliqlar).

	Boqimanda
	Иждевенец 
	Dependent
	belgilangan muddatda byudjetga o’tkazilmagan va so’zsiz undirilishi lozim  bo’lgan soliq yoki boshqa majburiy to’lovning summasi.

	Bojxona bojlari
	Таможенные пошлины
	Customs duties
	ma’lum bir mamlakatning hududiga mahsulotlarni kiritish, undan chiqarish va olib o’tishda undiriladigan iste’mol soliqlaridan biri. Ularning asosiy maqsadi daromad olish bo’lmasdan, balki ichki bozorni, milliy sanoatni va qishloq xo’jaligini himoya qilishdir. Davlat iqtisodiy (moliya-soliq) siyosatining instrumenti sifatida maydonga chiqadi. Import qilinadigan mahsulotlarning bahosi bilan ichki bozordagi xuddi shunga o’xshash mahsulotlarning bahosini tenglashtirishi lozim. Odatda, mahsulotlar bahosidan olinadi. Buning uchun, ayrim hollarda, maxsus me’zonlar (masalan, og’irlik, maydon) ham qo’llanilishi mumkin.

	Bojxona bojlarining stavkalari
	Ставки таможенных пошлин
	Rates of customs duties
	hukumat tomonidan o’rnatilib, yagona hisoblanadi va chegaradan mahsulotlarni olib o’tuvchi shaxslarga bog’liq bo’lmagan holda o’zgarmasdir. Tashqi iqtisodiy faoliyatni operativ ravishda tartibga solishning instrumenti bo’lib xizmat qiladi. Ularning quyidagi turlari bo’lishi mumkin: a) advalor stavkalar (boj undiriladigan mahsulotlarning boj qiymatiga nisbatan foizda o’rnatiladi); b) maxsus stavkalar (boj undiriladigan mahsulotning birligiga nisbatan aniqlanadi); v) kombinatsiyalashtirilgan stavkalar (boj undirishning dastlabki ikki varianti birgalikda qo’llaniladi).

	Boj deklaratsiyasi
	Таможенная декларация
	Customs declaration
	milliy qonunchilikning talablariga muvofiq rasmiylashtirilgan, o’zida chegaradan o’tayotgan yuklar (eksport yoki import qilinayotgan mahsulotlar, passajir yuki, uning qo’lidagi yuki, boyliklar va valyutalar) to’g’risidagi ma’lumotlarni aks ettirgan hujjat. Bu hujjat yukni davlat chegarasi orqali o’tkazib yurishda asos bo’lib hisoblanadi. Deklaratsiya bojxonaga qonunda belgilangan muddatlarda (bir kundan ikki haftagacha mahsulot bojxonaga etib kelgan kunni ham hisobga olgan holda) taqdim etilishi lozim. Deklaratsiyada bojxonaga qabul qilingan mahsulotning yuk hujjati nomeri, mahsulotning tarif nomi yoki boj tarifining tegishli moddasiga asoslanish (suyanish), mahsulot partiyasining qiymati va bahosi hamda ularga ilova qilinadigan hujjatlar ro’yxati kabilar o’zining aksini topishi shart. Boj deklaratsiyasining shakli mahsulotning bojga tortilish yoki tortilmasligiga bog’liqdir.

	Valyuta kursi 
	Курс валюты
	
	bir mamlakat pul birligining boshqa mamlakatlar pul birliklarida yoki  xalqaro valyuta birliklarida ifodalangan bahosi. Eng avvalo, mamlakat iqtisodiyotining ahvoli bilan belgilanadi,  shuningdek, turli mamlakatlardagi inflyatsiyaning nisbiy sur’atlariga, mehnat unumdorligining o’sish sur’atlari va uning mamlakatlar o’rtasidagi nisbatiga, YaMMning o’sish sur’atlariga (pulning tovar bilan to’ldirilish asoslariga), xalqaro savdodagi mamlakatning o’rni va roliga, kapitalning mamlakatdan chiqarilishiga bog’liq. Mamlakat to’lov balansining ahvoli,  turli mamlakatlar pul bozorlaridagi foiz stavkalarining mamlakatlar o’rtasidagi farqlari, shu mamlakat valyutasining evrobozorlarda va xalqaro hisob-kitoblarda foydalanish darajasi, mamlakat valyutasiga bo’lgan ishonch va boshqa omillar valyuta kursiga bevosita ta’sir ko’rsatadi.

	Valyutaviy cheklanmalar
	Валютные ограничения
	Currency restrictions
	valyuta, oltin va boshqa valyutaviy boyliklar bilan operatsiyalarning cheklanishiga yo’naltirilgan, qonuniy yoki ma’muriy tartibda o’rnatilgan tadbirlar va me’yoriy qoidalar majmui. Joriy to’lov balansi operatsiyalari bo’yicha ularerkin konvertatsiya qilinadigan valyutalarga  (AQSh dollari, Evropa ittifoqi evrosi, ingliz funt sterlingi, Shveytsariya franki va boshqalarga) nisbatan qo’llanilmaydi

	Grant
	Грант 
	Grant
	Innovatsion xarakterdagi ishlarni maqsadli-imtiyozli moliyalashtirish. Soliqqa tortish maqsadlari uchun “grant” atamasi ishlatilganda xorijiy xayriya tashkilot (fond)lari tomonidan korxona va tashkilotlarga pul yoki natural shaklda ilmiy-tadqiqot, tajriba-konstruktorlik ishlarini, o’qitish, davolash va boshqa shunga o’xshash maqsadlarni amalga oshirish uchun ulardan foydalanilganligi to’g’risida hisobot berish sharti bilan beriladigan mablag’lar tushuniladi.

	Gerb solig’i 
	Налог герба
	Tax of the Emblem
	turli xildagi tadbirkorlik bitimlari, kompaniyalarni qayd etish yoki uning aktsionerlik kapitalini oshirish, ijara to’g’risidagi shartnoma va boshqalarni rasmiylashtiruvchi hujjatlar uchun soliq.

	Davlat byudjeti 
	Государственный бюджет
	The state budget
	davlat pul mablag’larining (shu jumladan davlat maqsadli jamg’armalari mablag’larining) markazlash-tirilgan  fondi, unda daromadlar manbalari va ulardan tushumlar miqdori, shuningdek moliya yili mobaynida aniq maqsadlar uchun ajratiladigan mablag’lar sarfi yo’nalishlari va miqdori nazarda tutiladi. Qonun kuchiga ega bo’lgan davlatning asosiy moliyaviy rejasi. Davlat hokimiyatining qonunchilik organi tomonidan tasdiqlanadi. Davlat pul mablag’lari markazlashtirilgan fondini shakllantirish va foydalanish jarayonidagi iqtisodiy (pul) munosabatlar(i)ni ifodalaydi. Milliy daromadni qayta taqsimlashning asosiy quroli. Asosiy funktsiyalari 1) mamlakatning yalpi ichki mahsuloti va milliy daromadini taqsimlash; 2) iqtisodiyotni davlat tomonidan tartibga solish va rag’batlantirish; 3) davlatning sotsial siyosatini moliyaviy jihatdan ta’minlash; 4) pul mablag’larining shakllantirilishi va ulardan foydalanish ustidan nazoratni amalga oshirish.

	Davlat byudjeti tuzilmasi 
	Строение государственного бюджета
	Structure of the state budget
	respublika byudjetini, Qoraqalpog’iston Respublikasi byudjetini va mahalliy byudjetlarni o’z ichiga oladi. Davlat byudjeti tarkibida davlat maqsadli jamg’armalari jamlanadi. Qoraqalpog’iston Respublikasi byudjeti Qoraqalpog’iston Respublikasining Respublika byudjetini hamda tumanlar va respublikaga (Qoraqalpog’istonga) bo’ysunuvchi shaharlar byudjetlarini o’z ichiga olsa, viloyat byudjeti esa viloyat byudjetini, tumanlar va viloyat bo’ysunuvidagi shaharlar byudjetlarini o’z ichiga oladi. O’z navbatida, tumanlarga bo’linadigan shaharning byudjeti shahar byudjetini va shahar tarkibiga kiruvchi tumanlar byudjetlaridan iboratdir. Tumanga bo’ysunadigan shaharlari bo’lgan tumanning byudjeti tuman byudjetini va tuman bo’ysunuvidagi shaharlar byudjetlarini o’z ichiga oladi.

	Davlat byudjeti daromadlari 
	Доходы государственного бюджета
	Incomes of the state budget
	davlat byudjetiga jalb qilinadigan soliqli va nosoliqli mablag’lar; amaldagi qonunchilikka muvofiq ravishda davlat hokimiyat organlari va mahalliy  o’z-o’zini boshqarish organlari ixtiyoriga kelib tushuvchi pul mablag’lari. O’z tarkibiga quyidagilarni oladi: 1) qonun hujjatlarida belgilangan soliqlar, yig’imlar, bojlar, shuningdek majburiy to’lovlar hamda soliq bo’lmagan boshqa tushumlar; 2) davlatning moliyaviy aktivlari va boshqa aktivlarining joylashtirilishi, foydalanishga berilishi va sotishga berilishidan olingan daromadlar; 3) qonun hujjatlariga muvofiq meros olish, hadya etish huquqi bo’yicha davlat mulkiga o’tgan pul mablag’lari; 4)  yuridik va jismoniy shaxslardan, shuningdek xorijiy davlatlardan kelgan qaytarilmaydigan pul  tushumlari; 5) rezident-yuridik shaxslarga va xorijiy davlatlarga berilgan byudjet ssudalarini qaytarish hisobiga tushadigan to’lovlar; 6) qonun hujjatlarida taqiqlanmagan boshqa daromadlar.

	Davlat byudjeti xarajatlari
	Расхода государственного бюджета
	Expenditure of the state budget
	davlat pul mablag’lari fondini taqsimlash bilan bog’liq bo’lgan iqtisodiy munosabatlar;  davlat va mahalliy o’z-o’zini boshqarish organlari funktsiyalari va vazifalarini moliyaviy jihatdan ta’minlashga yo’naltiriladigan pul mablag’lari. Tarkibi quyidagilardan iborat: 1) byudjet mablag’lari oluvchilarning joriy xarajatlari; 2) joriy byudjet transfertlari; 3) kapital xarajatlar (asosiy fondlar va vositalarni davlat ehtiyojlari uchun olish va takror ishlab chiqarish, xorijiy mamlakatlarda davlat ehtiyojlari uchun er va boshqa mol-mulk olish, davlat ehtiyojlari uchun erga bo’lgan huquqni va boshqa nomoddiy aktivlarni olish, davlat zahiralarini vujudga keltirish va boshqalar); 4) kapital xarajatlarni qoplash uchun yuridik shaxslarga beriladigan byudjet transfertlari; 5) rezident yuridik shaxslarga va xorijiy davlatlarga beriladigan byudjet ssudalari; 6) davlat maqsadli fondlariga beriladigan byudjet ssudalari va dotatsiyalari; 7) davlat qarzini qaytarish va unga xizmat ko’rsatish bo’yicha to’lovlar; 8) qonun hujjatlarida taqiqlanmagan boshqa xarajatlar.

	Davlat byudjeti defitsitini moliyalashtirish
	Финансирование дефицита государственного бюджета
	Financing of the state budget deficit
	davlat tomonidan xorijdan va ichki mablag’ni jalb qilish, respublika byudjeti mablag’larining moliya yili boshlanishidagi qoldiqlari va qonunga muvofiq boshqa manbalar hisobidan moliyalashtiriladi. 

	Davlat byudjeti mablag’larini byudjetlar o’rtasida qayta taqsimlash  
	Перераспределение государственных бюджетных средств
	Redistribution of state budget funds
	1) quyi byudjetlarga yuqori byudjetlardan byudjet subventsiyalari va dotatsiyalari berish; 2) byudjet ijrosi jarayonida paydo bo’lgan o’zaro hisob-kitoblar bo’yicha mablag’larni yuqori byudjetdan quyi byudjetga, shuningdek, quyi byudjetdan yuqori byudjetga yo’naltirish; 3) byudjet ssudalarini ajratish bilan qayta taqsimlanadi. Respublika byudjetidan byudjet subventsiyalari va dotatsiyalari Qoraqalpog’iston Respublikasi byudjeti, viloyatlar va Toshkent shahri byudjetlariga tasdiqlangan Davlat byudjeti doirasida ajratiladi. Qoraqalpog’iston Respublikasi byudjeti, viloyatlar va Toshkent shahri byudjetlaridan byudjet subventsiyalari va dotatsiyalari tumanlar hamda shaharlar byudjetlariga tegishli tasdiqlangan byudjetlar doirasida ajratilishi mumkin. Qoraqalpog’iston Respublikasi byudjetida va mahalliy byudjetlarda paydo bo’ladigan daromadlar va xarajatlar o’rtasidagi vaqtinchalik xazinaviy uzilish naqd pul aylanishi, yuqori byudjetlarga beriladigan byudjet ssudalari, foydalanilmagan byudjet mablag’lari qoldiqlari hisobiga qoplanadi. O’zbekiston Respublikasi Vazirlar Mahkamasining qaroriga  binoan O’zbekiston Respublikasi Moliya vazirligi Qoraqalpog’iston Respublikasi byudjetida, viloyatlar va Tashkent shahri byudjetlarida nazarda tutilgan ayrim xarajatlarni maqsadli moliyalashtirish uchun quyi byudjetlar hisobiga kiritiladigan daromadlarni respublika byudjetiga o’tkazishi mumkin.

	Davlat boji 
	Государственная пошлина
	Government duty
	yuridik ahamiyatga ega bo’lgan harakatlarni sodir etganligi yoki vakolatli organlar va mansabdor shaxslar tomonidan tegishli hujjatlari berilganligi uchun olinadigan majburiy to’lov. Turli instantsiyalardagi sudlarga berilgan ariza va shikoyatlar, notarial harakatlarning sodir etilganligi, fuqarolik holati aktining davlat qaydidan o’tkazilganligi va tegishli organlar tomonidan hujjatlarning berilganligi uchun davlat boji olinadi. Uning miqdori yuridik harakat va beriladigan hujjatlarning xarakteriga bog’liq.

	Davlat qarzi 
	Государственный долг
	State debt
	davlat tomonidan ichki mablag’ni va xorijdan mablag’ jalb qilish natijasida vujudga kelgan O’zbekiston Respublikasi majburiyatlarining yig’indisi. Bir tomondan, davlat va ikkinchi tomondan, yuridik va jismoniy shaxslar o’rtasidagi iqtisodiy munosabatlar. Bunda davlat qarz oluvchi sifatida maydonga chiqadi.

	Davlat ichki qarzlari 
	Внутренный государственный долг
	Internal government debt
	davlat tomonidan ichki mablag’ni jalb qilish natijasida vujudga kelgan O’zbekiston Respublikasi majburiyatlarining yig’indisi. Oldin chiqarilgan va hozirgi vaqtgacha foizlari bilan qaytarilmagan (uzilmagan) davlat qarzlarining (zayomlarining) butun summasi

	Davlat maqsadli fondlari
	Государственные целевые фонды
	State Trust Funds
	Davlat byudjeti tarkibida jamlantiriladigan fondlar bo’lib, ularning har biri uchun mablag’lar manbalari, har bir manbadan mablag’ tushish normalari va shartlari, shuningdek shu mablag’lardan foydalanilishi mumkin bo’lgan maqsadlar qonun hujjatlari bilan belgilanadi. Aniq maqsadlarga mo’ljallangan pul fondlari. Aholiga taqdim etiladigan sotsial xizmatlarning ko’lamini kengaytirish,  infrastrukturaning qoloq tarmoqlari rivojlanishini rag’batlantirish, iqtisodiyot ustuvor tarmoqlarini qo’shimcha resurslar bilan ta’minlash bu fondlarning maqsadidir.  Bu fondlar Pensiya fondi, Respublika yo’l fondi, Davlat mulkini boshqarish va tadbirkorlikni qo’llab-quvvatlash davlat qo’mitasining maxsus fondi (hisob varag’i), Ish bilan ta’minlashga ko’maklashish davlat fondidan iboratdir. Ularning daromadlari va xarajatlari o’rtasidagi vaqtinchalik uzilishni (etishmovchilikni) qoplash uchun davlat maqsadli fondlariga O’zbekiston Respublikasi Vazirlar Mahkamasining qaroriga binoan respublika byudjetidan byudjet dotatsiyalari va ssudalari ajratilishi mumkin. Davlat maqsadli fondlariga tushgan daromadlar xarajatlardan oshgan taqdirda O’zbekiston Respublikasi Moliya vazirligining taqdimnomasiga binoan O’zbekiston Respublikasi Vazirlar Mahkamasining qarori bilan ortiqcha summa yilning har bir choragi yakunlari bo’yicha respublika byudjetiga to’liq yoki qisman olib qo’yilishi mumkin.

	Davlat moliyaviy nazorati
	Государственный финансовый контрол
	State financial control
	davlat byudjeti va nobyudjet fondlar, soliqlar, davlat korxona va tashkilotlarining moliyaviy faoliyati, pul hisob-kitoblarini tashkil etish, hisob va hisobotni yuritish sohalarida qonunchilikka rioya etilishini mamlakat hokimiyat va boshqaruv organlari, shuningdek, maxsus tuzilgan nazorat organlari (Hisob palatasi, Moliya vazirligi, Davlat soliq qo’mitasi va boshqalar) tomonidan amalga oshiriladigan nazorat.

	Davlat tashqi qarzi
	Внешний долг государства
	External debt of the state
	davlat tomonidan xorijdan mablag’ jalb qilish natijasida vujudga kelgan O’zbekiston Respublikasi majburiyatlarining yig’indisi.

	Davlat tomonidan ichki mablag’ni jalb qilish 
	Привлечение внутренних средств государством
	Involvement of internal funds by the state
	aktivlarni ichki manbalardan (rezident-yuridik va jismoniy shaxslardan) jalb etish hamda buning natijasida O’zbekiston Respublikasining qarz oluvchi sifatidagi yoki qarz oluvchi rezidentlarning o’z kreditlarini (qarzlarini) to’lashiga kafil sifatidagi majburiyatlarining vujudga kelishi.

	Davlat tomonidan xorijdan mablag’ jalb qilish
	Привлечение внешних средств государством
	Attraction of external funds by the state
	aktivlarni xorij manbalaridan (xorijiy davlatlardan, norezident yuridik shaxslardan va xalqaro tashkilotlardan) jalb etish hamda buning natijasida O’zbekiston Respublikasining qarz oluvchi sifatidagi yoki qarz oluvchi rezidentlarning o’z kreditlarini (qarzlarini) to’lashga kafil sifatidagi majburiyatlarining vujudga kelishi.

	Davlat tomonidan (ichki va xorijdan) mablag’ jalb qilish 
	Привлечение внешних и внутренних средств государством
	Attraction of external and internal funds by the state
	quyidagi maqsadlarda amalga oshirilishi mumkin: 1) iqtisodiyotni rivojlantirishning ustuvor yo’nalishlarini, shu jumladan davlat investitsiya dasturlarini moliyalashtirish; 2) Davlat byudjeti daromadlari bilan xarajatlari o’rtasida tushumlar vaqtga ko’ra muvofiq emasligi tufayli kelib chiqqan yillik ichki tafovutni to’g’rilash; 3) mavjud qarzni qayta moliyalashtirish; 4) byudjet defitsitini moliyalashtirish; 5) tabiiy ofat yoki boshqa favqulodda vaziyatlar tufayli mablag’larga bo’lgan ehtiyojlarni qoplash. Davlat tomonidan ichki va xorijdan mablag’ jalb qilishda qarz majburiyatlarining quyidagi turlaridan foydalanish mumkin: 1) qisqa muddatli (bir yilgacha bo’lgan davrga chiqariladigan), o’rtacha muddatli (bir yildan besh yilgacha bo’lgan davrga chiqariladigan) va uzoq muddatli (besh yildan ortiq davrga chiqariladigan) davlat qimmatli qog’ozlari; 2) kreditlar (qisqa, o’rta va uzoq muddatli); 3) O’zbekiston Respublikasining kafolatlari; 4) byudjet daromadlari bilan xarajatlari o’rtasidagi vaqtinchalik tafovutni qoplash uchun qisqa muddatli ssudalar; 5) qonun hujjatlarida nazarda tutilgan boshqa turlar. Davlat tomonidan ichki va xorijdan mablag’ jalb qilishga hamda davlat qarzi ko’payishiga olib keladigan boshqa harakatlar O’zbekiston Respublikasi Vazirlar Mahkamasi yoki u vakolat bergan organ tomonidan amalga oshiriladi

	Davlat valyuta monopoliyasi 
	Государственная валютная монополия
	State Monetary Monopoly
	valyuta boyliklari (valyutaviy boyliklar) bilan operatsiyalarni amalga oshirish yoki operatsiyalarni amalga oshirishni ma’lum organlar, korxonalar, firmalar zimmasiga o’tkazishga ruxsat berish, valyutaviy mablag’lardan foydalanish tartibini belgilash bo’yicha davlatning tanho huquqi. Valyuta operatsiyalarini reglamentatsiya (tartibga solib turish) qilishni, valyutaviy mablag’lardan foydalanish ustidan nazoratni amalga oshirishni va ularning qo’llanilish samaradorligini oshirish bo’yicha choralar ko’rishni taqoza etadi.

	Daromadlar to’g’risida deklaratsiya 
	Декларация о доходах
	Declaration of Income
	o’tgan davr mobaynida olingan daromadlar, mulklar va ularga tegishli bo’lgan soliq chegirmalari hamda imtiyozlari to’g’risida soliq to’lovchining rasmiy arizasi. Jismoniy shaxslarni soliqqa tortishda asosiy moliyaviy hujjat bo’lib, ulardan olinadigan daromad solig’ining hajmini aniqlash uchun fuqarolarning daromadlari unda qayd etiladi.

	Daromad solig’ining shedulyar shakli
	Щедулярная форма доходов
	Schedular form of income
	daromadning manbaini inobatga olgan holda uning qismlarga (shedullarga) bo’linishini taqoza etadi. Dastlab, Buyuk Britaniya soliq tizimida qabul qilingan. Unga ko’ra har bir shedul o’ziga xos tarzda soliqqa tortiladi. Bunday tartib daromadni o’zining manbai oldida “tutish”ni maqsad qilib qo’yadi. Mamlakatda bu sohada oltita shedul amal qilib, ularning ayrimlari yana ichki taqsimlanishga ham ega. Masalan, “A” shedul o’z tarkibiga mulkdan olinadigan daromadlarni (erga mulkchilikdan, bino va inshootlarga egalikdan, uy yoki xonani ijaraga berishdan olinadigan daromadlarni), “V” shedul tijoriy  maqsadlar uchun foydalaniladigan o’rmon massivlaridan olinadigan daromadlarni, “S” shedul davlat qimmatbaho qog’ozlaridan olinadigan daromadlarni, “D” shedul tijoriy ishlab chiqarish faoliyatidan olinadigaen daromadlarni (bu shedulning  tarkibiga daromadlarning juda ko’p turlari  kirganligi uchun uning o’zi yana olti qismga bo’linadi), “E” shedul ish haqi, pensiya, nafaqa va boshqa mehnat daromadlarini va nihoyat, “F” shedul Buyuk Britaniya kompaniyalari tomonidan to’lanadigan dividentlar va boshqa to’lovlarni o’z ichiga oladi.

	Daromad solig’i bo’yicha jarimalar
	Штрафы по налогам на доходы
	Penalties for income taxes
	ushbu soliq to’lanmaganda, noto’liq to’langanda yoki to’lash tartibi buzilganda (rioya qilinmaganda), pulni undirish, moddiy ta’sir ko’rsatishdan iborat. O’z vaqtida ushlab qolinmagan, noto’liq ushlangan yoki tegishli byudjetga o’tkazilmagan soliq summalari jismoniy shaxslarga daromad to’laydigan korxona, tashkilot va muassasalardan undirishga mo’ljallangan summaning 10% hajmidagi jarimani birgalikda qo’shib, soliq organlari tomonidan so’zsiz undirib olinadi. Korxona, tashkilot, muassasalar va tadbirkor sifatida qayddan o’tgan jismoniy shaxslardan soliq o’z vaqtida tegishli byudjetga o’tkazilmasa, har bir kechiktirilgan kun uchun to’lov muddatidan keyingi kundan boshlab to’langan kungacha (bu kun ham qo’shiladi) 0,5% miqdorida penya undiriladi. Penyaning undirilishi ularni javobgarlikning boshqa turlaridan ozod etmaydi.

	Daromadni (daromadli) soliqqa tortish 
	Налогообложение дохода
	Taxation of income
	daromadlarning olinish vaqtida undiriladigan daromad soliqlari tizimi.

	Daromadlardan olinadigan soliq
	Налоги на доходы
	Income Taxes
	foyda solig’idan tashqari aktsiyalar, obligatsiyalar va boshqa qimmatbaho qog’izlar bo’yicha (davlat obligatsiyalari va davlatning boshqa qimmatbaho qog’ozlari bo’yicha olingan daromadlardan tashqari) olingan dividentlar va foizlardan, kazinolar, videosalonlarning daromadlaridan, o’yin avtomatlarining daromadlaridan, ommaviy kontsert-tomosha tadbirlarini o’tkazishdan olingan daromadlardan korxona va tashkilotlar tomonidan to’lanadi.

	Dividendlar 
	Дивиденды 
	Dividends
	taqsimlashga mo’ljallangan aktsionerlarning sof foydasi (daromadi); aktsionerlik jamiyati yoki korxona sof foydasidan har bir aktsiya uchun aktsionerlarga ma’lum davrdan so’ng (har yili, ayrim hollarda – har chorakda) to’lanadigan daromad.

	Dotatsiya 
	Дотация 
	Subsidy
	davlat byudjetidan qaytarilmaydigan tartibda beriladigan pul mablag’lari, zarar (ziyon)larni qoplash uchun korxona va tashkilotlarga beriladigan davlat nafaqalari. Zarar (ziyon)lar korxonaga bog’liq bo’lmagan sabablarga ko’ra vujudga kelgan paytda istisno tariqasida dotatsiya berilishi mumkin.

	Dempingga qarshi bojxona bojlari 
	Таможенные пошлины против демпинга
	Customs duties against dumping
	mahsulotni chiqarayotgan mamlakatdagi tovarlarning qiymatidan shu tovarlar olib kirilayotgan mamlakatda shu tovarlarning bahosi past bo’lsa, bu narsa mamlakat o’z ishlab chiqaruvchilariga moddiy zarar etkazish xavfini tug’dirsa yoki shunga o’xshash tovarlarni mamlakat doirasida ishlab chiqarishni to’xtatib qo’yishi mumkin bo’lsa joriy etiladi.

	Er uchun to’lovlarning shakllari 
	Формы оплаты за землю
	Forms of payment for land
	er solig’i, ijara haqi va erning normativ bahosidan iborat. Erning egalari, erning mulkdorlari va erdan foydalanuvchilar yillik er solig’iga tortiladi. Ijaraga berilgan er uchun ijara haqi olinadi. Qonunda ko’zda tutilgan hollarda sotib olish va bankdan kredit olish uchun garov sifatida erdan foydalanilganda erning nomativ bahosi belgilanadi (o’rnatiladi).

	Er solig’i
	Земелный налог
	Land tax
	er egalari, erga egalik qiluvchilar va erdan foydalanuvchilar to’laydigan soliq. Uning miqdori er egalari, erga egalik qiluvchilar va erdan foydalanuvchilar xo’jalik faoliyatining natijalariga bog’liq bo’lmasdan, balki bir yil uchun er birligiga nisbatan barqaror to’lovlar ko’rinishida o’rnatiladi. O’z mulkida, egaligida  yoki foydalanishida er uchastkalariga ega bo’lgan yuridik va jismoniy shaxslar bu soliqning to’lovchilaridir. Soliqning stavkasi O’zbekiston Respublikasi Vazirlar Mahkamasi tomonidan belgilanadi. Er solig’i yuridik shaxslar tomonidan har yili  birinchi yanvargacha bo’lgan holatga qarab mustaqil hisoblab chiqariladi va soliq bo’yicha hisob-kitoblar er uchastkasi joylashgan hududdagi soliq organiga joriy yilning birinchi fevraligacha taqdim etiladi. Yuridik shaxslar tomonidan (qishloq xo’jaligi korxonalaridan tashqari) soliq yilning har choragida ikkinchi oyning  15-kunigacha to’lansa, qishloq xo’jaligi korxonalari bu soliqni bir yilda bir marta – hisobot yilining 15-dekabrigacha to’laydilar. Bu muddat jismoniy shaxslar uchun joriy yilning birinchi noyabrigacha belgilangan.

	Er ostidan foydalanganlik uchun soliq
	Налоги за исползование земелных    ресурсов
	Taxes for the use of land resources
	bu soliqni O’zbekiston Respublikasi hududida foydali qazilmalar qazib olishni, shuningdek, foydali qazilmalar qazib olish bilan bog’liq bo’lmagan er osti inshootlari qurish va ulardan foydalanishni amalga oshiruvchi yuridik va jismoniy shaxslar to’laydilar. Uning ob’ekti bo’lib foydali qazilmalar qazib olish hajmi, texnogen hosilalarning hajmi, foydali qazilmalar qazib olish bilan bog’liq bo’lmagan er osti inshootlari hajmi, rangli toshlar xom ashyosi, paleontologiya qoldiqlari va boshqa geologik kollektsiya materiallari namunalarini to’plash uchun berib qo’yilgan er qa’ri uchastkasi maydoni hisoblanadi. Soliqning stavkasi O’zbekiston Respublikasi Vazirlar Mahkamasi tomonidan belgilanadi.

	Erning normativ bahosi
	Нормативная оценка земли
	Normative assessment of land
	hisobli qoplash muddati davomida  olinishi lozim bo’lgan potentsial daromaddan kelib chiqqan holda ma’lum sifatdagi va joydagi er uchastkasining qiymatini ifodalaydigan ko’rsatkich. Erni mulk sifatida berish uchun, unga nisbatan jamoa-hissali mulkni o’rnatish uchun, meros sifatida berish, taqdim etish, bank kreditini olish uchun er uchastkasidan garov sifatida foydalanilganda er munosabatlarini iqtisodiy tartibga solishni ta’minlash uchun joriy etilgan. Odatda erning normativ bahosi er maydoni birligiga to’g’ri keluvchi er solig’ining 50 martalik hajmi miqdorida o’rnatiladi. Bu baho hisoblanayotgan paytda er solig’i bo’yicha berilgan imtiyozlar inobatga olinmaydi.

	Er uchun ijara haqi
	Арендная плата за землю
	Rent for the land
	uning hajmi (o’lchami), shartlari va o’tkazish muddatlari shartnomaga muvofiq o’rnatiladi. Qishloq xo’jaligi maqsadlariga mo’ljallangan erlar ijaraga olinganda uning miqdori ijaralangan uchastkalardan olinadigan er solig’ining summasidan oshmasligi kerak. Er uchun ijara haqi alohida yoki butun ijaraga olingan mulkning ijara haqi tarkibida ham olinishi mumkin. Lekin bu holda ham er uchun ijara haqi, albatta, mahalliy byudjetning daromadiga o’tkazilishi kerak.

	Jismoniy shaxslardan olinadigan soliqlar
	Налоги с физических лиц
	Taxes from individuals
	daromad solig’i, fuqarolarning mulkidan olinadigan soliqlar (transport vositalari solig’i, mol-mulk solig’i, uy-joy solig’i, meros tariqasida o’tadigan mulkdan olinadigan soliq va boshqalar), tadbirkorlik faoliyatini amalga oshiruvchi jismoniy shaxslardan olinadigan qayd etish yig’imi, boshqa soliq, yig’im va to’lovlardan iborat. 

	Jismoniy shaxslarning daromadiga solinadigan soliq 
	Налогообложение доходов физических лиц
	Taxation of personal income
	umumdavlat soliqlarining tarkibiga kirib, byudjet daromadlarining muhim manbalaridan biri hisoblanadi. Moliya yilida soliq solinadigan daromadga ega bo’lgan jismoniy shaxslar bu soliqning to’lovchilari hisoblanadi. Soliq progressiv xarakterga ega. U quyidagi shakllarda to’lanishi mumkin: daromad manbaidan, ya’ni asosiy ish joyidan va boshqa ish beruvchilardan; agar daromad bir necha manba hisobidan olinsa va qonuniy tarzda belgilangan daromadning yillik summasidan oshsa, daromadlar  to’g’risidagi deklaratsiya ko’rinishida; tadbirkorlik faoliyatidan olinadigan daromadni soliqqa tortish shaklida. Jami yillik daromad bilan qonunda belgilangan chegirmalar o’rtasidagi farq sifatida hisoblangan soliq solinadigan daromad soliqqa tortish ob’ektidir. Jismoniy shaxslarning jami yillik daromadiga soliq to’lovchi olishi lozim bo’lgan (olgan) yoki tekinga olgan pul yoki boshqa mablag’lar, shu jumladan, mehnatga haq to’lash shaklida olinadigan daromadlar, jismoniy shaxslarning mulkiy daromadi va jismoniy shaxslarning tadbirkorlik faoliyatidan keladigan yalpi daromad kiradi.

	Jismoniy shaxslardan olinadigan mahalliy soliqlar 
	Местные налоги с физических лиц
	Local taxes from individuals
	er uchun to’lovlar (er solig’i, er uchun ijara haqi), reklama solig’i, mahalliy yig’imlar (birjada amalga oshirilgan bitimlar bo’yicha yig’im, mahalliy auktsion va lotereya o’yinlarini o’tkazish huquqi uchun litsenziya yig’imi, savdo qilish huquqi uchun yig’im va boshqa maqsadli yig’imlar)dan iborat.

	Jon solig’i
	Налог на душу
	The tax on soul
	har bir soliq to’lovchidan teng summalarda olinadigan soliq.

	Zararlar
	Расходы (убытки)
	Expenses (losses)
	fuqarolik huquqida qonunga xilof harakatlar tufayli bir shaxs (yuridik yoki jismoniy) tomonidan ikkinchi shaxsga (yuridik yoki jismoniy) etkazilgan ziyonning pulda ifodalangan shakli. Zararlar mahsulot, ish, xizmatlarni sotishdan, tabiiy ofatlar, debitorlik qarzlarni talab qilib olmasdan voz kechishdan, to’liq amortizatsiya qilinmagan asosiy fondlarga barham berishdan va boshqalardan vujudga kelishi mumkin. Mahsulot, ish va xizmatlarning bahosi ularning to’liq tannarxidan past bo’lganda ham zararlar paydo bo’ladi.

	Ikki marta soliqqa tortish 
	Двойное налогообложение
	Double taxation
	1) soliqlarni daromad (kapital)ning yagona manbaidan olinishi; 2) qo’shma korxona xorijiy ishtirokchisining foydasini xorijga o’tkazilayotgan paytda soliqqa tortish va xuddi shu foydani xorijiy ishtirokchi mamlakatida soliqqa tortilishi; 3) sof foyda (daromad) (korporatsiyalar foydasi) va undan to’lanadigan dividentlarni ular shaxsiy daromadga aylanayotgan paytda soliqqa tortish. Boshqa mamlakatda to’langan soliqlarni bu mamlakatda hisobga olish yoki bir mamlakatdagi soliqqa tortish manbaini ikkinchi mamlakatda soliqqa tortishdan ozod qilish yo’li bilan ikki marta soliqqa tortishdan qutilish mumkin. 1979 yilda BMT tomonidan manfaatdor davlatlar o’rtasidagi munosabatlarda ikki marta soliqqa tortishga barham berish uchun maxsus konventsiya ishlab chiqilgan bo’lib, uning asosida ikki tomonlama bitimlar imzolanadi. Ular tomonidan o’rnatilgan soliqqa tortish tartibiga ko’ra qo’shma korxona xorijiy ishtirokchisi o’z foydasini xorijga o’tkazayotgan paytda qo’shimcha soliqdan ozod qilinadi.

	Investitsiyalar 
	Инвестиции 
	Investments
	yuridik jihatdan mustaqil bo’lgan korxonaga uzoq muddat (bir yildan kam bo’lmagan) davomida qo’shimcha foyda olish, ta’sir etish doirasini sotib olish maqsadlarida yoki shu sohada o’z faoliyatini tashkil qilgandan ko’ra uni shunday qo’yish (sarf etish) afzalroq bo’lganligi uchun kapitalni joylashtirish. Foyda (daromad) olish va ijobiy ijtimoiy samaraga erishish maqsadida pul mablag’lari, maqsadli bank omonatlari, aktsiyalar va boshqa qimatbaho qig’ozlar, texnologiyalar, mashinalar, asbob-uskunalar, litsenziyalar, kreditlar, boshqa har xil mulklar yoki mulkiy huquqlar hamda intellektual boyliklarni tadbirkorlik va faoliyatning boshqa turlari ob’ektlariga qo’yilishining barchasi investitsiyalar hisoblanadi. Investitsiyalarning moliyaviy, real, yalpi, sof, xususiy va davlat kabi turlari bo’lishi mumkin.

	Investitsion soliq krediti 
	Налоговый кредит налогов
	Tax credit taxes
	soliq to’lovchi tomonidan ma’lum bir hududning ijtimoiy-iqtisodiy rivojlanishi bo’yicha juda muhim buyurtmani bajarganligi yoki shu hudud aholisiga juda muhim xizmatni taqdim etganligi uchun unga mahalliy hokimiyat organlari tomonidan soliq summasi doirasida beriladigan engillik, imtiyoz (soliq to’lovining kechiktirilishi). Bu kredit soliq to’lovchi va mahalliy ma’muriyat o’rtasida tuziladigan soliq bitimi bilan rasmiylashtiriladi. Investitsion soliq kreditini taqdim etish (berish), rasmiylashtirish va qaytarish tartibi “Investitsion soliq krediti to’g’risida”gi qonunga muvofiq belgilanadi.

	Investor
	Инвестор 
	Investor
	1) o’z, qarziy va jalb qilingan mablag’larni investitsiyalar shaklida joylashtirishni amalga oshiruvchi va ularning maqsadli foydalanilishini ta’minlovchi investitsion faoliyat sub’ekti; 2) qimmatbaho qig’ozlarni sotib oluvchi jismoniy yoki yuridik shaxs.

	Imtiyoz 
	Лготы 
	Privileges
	ma’lum bir majburiyatlarni bajarishdan qisman (yoki to’liq) ozod etish, ma’lum bir afzalliklarga (qulayliklarga) ega bo’lish, masalan, soliq imtiyoziga.

	Ish faolligi solig’i
	Налог на работоспособност
	Working Tax
	bir necha xorijiy mamlakatlarning (masalan, AQShda) soliqqa tortish amaliyotida qo’llanilib, o’z tarkibiga ikki elementni oladi: 1) korxonaning umumiy yillik oborotni soliqqa tortish (odatda 1,0%dan 2,5% gacha); 2) ish haqi fondini soliqqa tortish.

	Ish haqi solig’i 
	Налог на заработную плату
	Wage tax
	yuridik shaxslardan ish haqi xarajatlariga nisbatan va xodimlarning ish haqidan ma’lum foizda olinadigan soliq.

	Import-eksport solig’i 
	Налог на експорт и импорт
	Tax on exports and imports
	soliqqa tortishning ko’rinishlaridan biri; tashqi savdoni davlat tomonidan tartibga solish vositasi (chorasi). Soliqqa tortish ob’ekti bo’lib belgilangan kurs bo’yicha milliy valyutada hisoblangan tovarlarning boj qiymati yoki og’irlik va miqdor birliklarida ifodalangan tovarlarning soni hisoblanadi.

	Iste’mol solig’i 
	Потребителский налог
	Consumer tax
	bir necha mamlakatlardagi soliqlar guruhi, daromad sarf qilinayotgan paytda olinadi. Qo’shilgan qiymat solig’i va aktsizlar ana shunday soliq tarkibiga kiradi. Bojxona bojlarini ham  iste’mol soliqlari qatoriga kiritish mumkin. Bu soliqlarning ayrimlari davlat foydasiga olinsa, boshqa birovlari mahalliy byudjetlarga borib tushadi.

	Ijtimoiy soliqlar
	Социалные налоги
	Social Taxes
	ish haqi va ishchi kuchiga nisbatan qo’llaniladigan soliqlar va xo’jalik yurituvchi sub’ektlarning ijtimoiy ta’minotga badallaridan (ajratmalaridan) tarkib topadi.

	Imtiyozli soliqqa tortish 
	Лготное налогообложение
	Preferential taxation
	jismoniy yoki yuridik shaxslarni soliqlardan to’liq yoki qisman ozod etish.

	Ijara haqi 
	Арендная плата
	Rent
	ijara sharoitida (sharti bilan) taqdim etilgan mulk uchun to’lovning turi. Asosiy fondlarning alohida ob’ektlari ijaraga olinganda ular ijara shartnomasining butun amal qilish davomida teng hissalarda (qismlarda) mahsulot tannarxiga kiritiladi.

	Yig’imlar 
	Сборы 
	Fees
	qonun aktlariga muvofiq belgilangan tartibda va shartlarda to’lovchilar tomonidan tegishli darajadagi byudjetlarga yoki byudjetdan tashqari fondlarga o’tkaziladigan majburiy badallar. Ularning tarkibiga savdo-sotiq qilish huquqi uchun yig’im, shu jumladan, ayrim turdagi mahsulotlarni sotish huquqini beruvchi litsenziya yig’imlari, yuridik shaxslarni, shuningdek, tadbirkorlik faoliyati bilan shug’ullanuvchi jismoniy shaxslarni ro’yxatga olganlik uchun yig’im, avtotransport to’xtash joyidan foydalanganlik uchun yig’im, obodonchilik ishlari uchun yig’im va boshqalar kiradi.

	Yo’l fondini shakllantiruvchi soliqlar
	Налоги дорожных фондов
	Road fund taxes
	yoqilg’i-moylovchi materiallarni sotishdan olinadigan soliq, avtomobil yo’laridan foydalanuvchilardan olinadigan soliq, transport vositalarining egalaridan olinadigan soliq va transport vositalarini sotib olganlik uchun to’lanadigan soliqdan iborat.

	Kafolat fondi
	Гарантированные фонды
	Guaranteed Funds
	davlat qarzi bo’yicha to’lovlarni o’z vaqtida amalga oshirishga hamda davlat tomonidan ichki va xorijdan mablag’ jalb qilish bo’yicha O’zbekiston Respublikasi majburiyatlaridan kelib chiquvchi to’lovlarni amalga oshirish uchun mablag’larni jamlashga shart-sharoit yaratish maqsadida respublika byudjeti tarkibida tuziladigan fond.

	Korxonalarning davlat reestri 
	Государственный реестр предприятий
	State register of enterprises
	soliq to’lovchilarni soliq inspektsiyasida hisobga olish uchun qo’llaniladi va xo’jalik yurituvchi sub’ektlarni identifikatsiyalashtirishni ta’minlaydi.

	Ko’chmas mulk
	Недвижимост 
	The property
	er bilan mustahkam bog’liq bo’lgan er  maydonlari, alohidalashtirilgan suv ob’ektlari, o’rmonlar, ko’p yillik o’simliklar, binolar, inshootlardan iborat. Ularning ko’chirilishi shu narsalarning mo’ljallanganligiga  zarar etkazadi. Ko’chmas mulkning tarkibiga davlat qaydidan o’tgan havo va dengiz kemalari, kosmik ob’ektlar ham kiradi. Ko’chmas mulkning asosiy belgisi sifatida er hisobga olinadi. Qonun bo’yicha ko’chmas mulkning tarkibiga boshqa mulklar, masalan, korxona yoki xonadonlar ham kiritilishi mumkin.

	Korxona mulki
	Имущество предприятия
	The property of the enterprise
	asosiy fondlar, nomoddiy aktivlar va ishlab chiqarish zahiralarining yig’indisidan iborat. Uning tarkibiga: materiallar, tayyor mahsulot, kelgusi davr xarajatlari, hisobot davrida (kunida) mahsulot tannarxi tarkibiga kiritilmagan, lekin amalga oshirilgan ishlab chiqarish xarajatlari, qoldiq mahsulotlarning muomala xarajatlari va ortib jo’natilgan mahsulotlar, bajarilgan ishlar, ko’rsatilgan xizmatlar va boshqalar kiradi. Soliqqa tortish bazasi (asosi) hisoblanayotgan paytda asosiy vositalar, nomoddiy aktivlar, kam baholi va tez eskiradigan predmetlarning qiymatidan eskirish summasi chiqarib tashlanadi.

	Kvota 
	Квота 
	Quota
	1) tegishli bitim doirasida milliy yoki xalqaro birlashma ishtirokchilarining ishlab chiqarish yoki sotishda ishtirok etish hissasi; 2) xalqaro iqtisodiy yoki moliya-valyutaviy tashkilotning ustav fondi yoki kapitalida mamlakatning badali; 3) soliqqa tortish birligidan olinadigan soliqning stavkasi (absolyut ifodada yoki hissa ko’rinishida); 4) nimaningdir qismi, hissasi, normasi (me’yori), miqdoriy cheklanishlar.

	Korporatsiyalarning daromadidan olinadigan soliq
	Налог на прибыл корпораций
	Corporate income tax
	daromad solig’i va foyda solig’ining (ayrim mamlakatlarda) o’rniga barcha kompaniyalarning foydasidan qat’iy foizda olinadigan soliq. Barcha korporativ organ va nokorporativ assotsiatsiyalarga nisbatan qo’llaniladi. Taqsimlanadigan dividentlar summalaridan ham soliq olishni taqoza etadi.

	Kasb solig’i (kasbiy soliq)
	Налог на профессию
	Profit tax
	mahalliy hokimiyat organlari tomonidan tadbirkorlik faoliyatining barcha turlaridan har yili olinadigan to’g’ri (bevosita) soliqlardan biri. Masalan, Frantsiyada kasb solig’i (kasbiy soliq)ning stavkasini hisoblashda baza sifatida ko’chmas  mulk ijarasining qiymati, ishlab chiqarishda foydalanilayotgan barcha asbob-uskunalarning qiymati (sub’ektning o’z mulkimi yoki ijaraga olganmi, bundan qat’iy nazar), ish haqi fondining qiymati va boshqalar xizmat qiladi. Kasb solig’i (kasbiy soliq)ning summasi asos raqamlari va mahalliy hokimiyat organlari tomonidan belgilanadigan koeffitsient asosida hisoblanadi. Bunda uning summasi korxonada yangidan yaratilgan mahsulotning ma’lum bir foizidan (masalan, 5%) oshmasligi lozim.

	Kvotativ soliqlar
	Квотативные налоги
	Quoting taxes
	daromad yoki mulk qiymatining puldagi ifodasiga nisbatan foizlarda o’rnatiladigan soliqlar.

	Kontingentlashtirilgan soliqlar
	Контингенталные налоги
	Contingent taxes
	umumiy summasi oldindan o’rnatiladigan va so’ng ma’muriy birliklardan tortib to alohida soliq to’lovchilar o’rtasida taqsimlanadigan soliqlar

	Lizing
	Лизинг 
	Leasing
	moliya-kredit munosabatlarining shakllaridan biri bo’lib, korxonalar tomonidan mashina, asbob-uskuna va shunga o’xshashlarni uzoq muddatli ijaraga olinishini anglatadi. Lizingda uning ob’ektlari odatda (lekin majburiy tartibda emas) ijaraga beruvchi korxonaning balansidan ijaraga oluvchi korxonaning balansiga pirovardida o’tkaziladi. Bu tartibdagi bitimlar ijarachi korxona uchun foydali hisoblanib, ular moliyaviy zarar ko’rmaydilar va, odatda, soliq va amortizatsiya imtiyozlariga ega bo’ladilar.

	Litsenziya
	Лицензия 
	License
	u yoki bu mahsulotni tayyorlash, xo’jalik ishlab chiqarish va ilmiy faoliyatning turini amalga oshirish, mahsulotning ma’lum bir turi va miqdorini eksport yoki import qilish, olish kirish, olib chiqish yoki o’tkazib ketishga davlat yoki mahalliy boshqaruv organlarining rasmiy ruxsati (roziligi). Savdo qilish huquqi yoki lotereya va mahalliy auktsionlarni o’tkazish uchun litsenziya uch nusxada rasmiylashtiriladi. Birinchi nusxa ijarachiga (o’tkazuvchiga, shug’ullanuvchiga) beriladi, ikkinchisi tuman soliq inspektsiyasiga yo’llanadi, uchinchi nusxa esa tegishli qaror, xat va unga ilova qilingan hujjatlar bilan birgalikda tuman yoki shahar ma’muriyatining ish jildida saqlanadi. Litsenziya olish uchun murojaat etayotgan jismoniy shaxslar tadbirkorlik faoliyati bilan shug’ullanish huquqiga ega ekanliklari to’g’risida guvohnomaga ega bo’lishlari shart.

	London klubi 
	Лондонский клуб
	London Club
	o’z hukumatlarining kafolatlarisiz SSSRga ssuda taqdim etgan 600 yirik g’arb bank-kreditorlarning birlashmasi. 1996 yilda Rossiya va London klubi o’rtasida kelishuvga erishilgan bo’lib, unga muvofiq 32 mlrd. AQSh dollari miqdoridagi Rossiyaning tashqi qarzi (shundan, 25 mlrd. AQSh dollari – asosiy qarz,  7 mlrd. AQSh dollari esa – asosiy qarz bo’yicha to’lanmagan foizlar) muddatidan oldin restrukturizatsiya qilingan va  unga ko’ra, bu qarz navbatdagi 25 yilga qayta rasmiylashtirilgan va 5 yillik imtiyozli davr taqdim etilgan edi. 

	Mahalliy byudjet
	Местные бюджет
	Local budget
	Davlat byudjetining tegishli viloyat, tuman, shahar pul mablag’lari fondini tashkil etuvchi bir qismi bo’lib, unda daromadlar manbalari va ulardan tushumlar miqdori, shuningdek moliya yili mobaynida aniq maqsadlar uchun ajratiladigan mablag’lar sarfi yo’nalishlari va miqdori nazarda tutiladi.

	Mahalliy soliqlar va yig’imlar
	Местные налоги и сборы
	Local taxes and fees
	mahalliy byudjetlarga olinadigan jismoniy va yuridik shaxslarning majburiy to’lovlari. Ularning tarkibiga quyidagilar kiradi: mol-mulk solig’i, er solig’i, reklama solig’i, avtotransport vositalarini olib sotganlik uchun soliq, savdo-sotiq qilish huquqi uchun yig’im, shu jumladan, ayrim turdagi tovarlarni sotish huquqini beruvchi litsenziya yig’imlari, yuridik shaxslarni, shuningdek, tadbirkorlik faoliyati bilan shug’ullanuvchi jismoniy shaxslarni ro’yxatga olganlik uchun yig’im, avtotransport to’xtash joyidan foydalanganlik uchun yig’im, obodonchilik ishlari uchun yig’im va boshqalar.

	Mahsulot tannarxi tarkibiga kiritiladigan mahsulotni ishlab chiqarish va sotish xarajatlari 
	Материалные затраты и затраты на реализацию, включаемые в себестоимост продукции
	Material costs and implementation costs included in the cost of production
	maxsus Nizom asosida belgilanib, uning tarkibiga mahsulot (ish, xizmat)ni ishlab chiqarish bilan bevosita bog’liq bo’lgan xarajatlar, tabiiy xom ashyo, er, o’rmon, suv resurslaridan foydalanish bilan bog’liq bo’lgan xarajatlar, ishlab chiqarishni tayyorlash va o’zlashtirish xarajatlari, texnologik jarayonlarni takomillashtirish va mahsulot sifatini oshirish bilan bog’liq bo’lgan nokapital xarakterdagi xarajatlar, tajriba-eksperimental va ixtiro xarajatlari, ishlab chiqarish jarayoniga xizmat ko’rsatish xarajatlari kabilar kiradi.

	Mahsulotni boj qiymati
	Таможенная пошлина продукции
	Customs duty of products
	mahsulot chegaradan o’tayotgan paytda uning egasi tomonidan e’lon qilinadigan qiymat. Uning to’g’riligini aniqlash ustidan nazorat mahsulotlarni rasmiylashtiruvchi bojxona organlari tomonidan amalga oshiriladi. Mahsulotlarning boj qiymatini aniqlashda turli metodlardan foydalaniladi: a) kiritilayotgan mahsulotlarning bitim bahosi bo’yicha  (eng ko’p  qo’llaniladigan metod); b) turdosh (bir turdagi, bir xildagi) mahsulotlar bitim  bahosiga ko’ra; v) qiymatni hisoblash metodi bo’yicha; g) qiymatlarni qo’shish yo’li bilan; d) rezerv metodi bo’yicha.

	Maxsus bojxona bojlari 
	Специалные таможенные пошлины
	Special customs duties
	bojxona bojlarining ko’rinishlaridan biri bo’lib, agar mamlakatga olib kirilayotgan mahsulotlar shunga o’xshash mahsulotlarni ishlab chiqaruvchi mamlakatning o’zidagilarga zarar etkazadigan bo’lsa, himoya vositasi bo’lib xizmat qiladi. Boshqa mamlakatlarning diskriminatsion harakatlariga nisbatan javob tariqasida ham qo’llanilishi mumkin.

	Maqsadli soliq imtiyozlari
	Целевые налоговые лготы
	Target tax credits
	xo’jalik yurituvchi sub’ekt tomonidan davlatning maqsadli ijtimoiy, iqtisodiy, investitsion va boshqa dasturlarining bajarilganligi uchun soliqqa tortish hajmining pasaytirilishi. Investitsion soliq kreditidan farqli ravishda o’zaro manfaatdorlik (o’zaro foydalilik) asosida mintaqaviy byudjetga borib tushuvchi soliq summalari doirasida ijroiya hokimiyati organlari tomonidan har qanday korxonaga berilishi mumkin.

	Maqsadli ajratmalar
	Целевые отчисления
	Target deductions
	nobyudjet fondlarning daromadlar qismini shakllantiradi. Bu ajratmalarning manbai ishlab chiqarilgan (yaratilgan) yalpi ichki mahsulot bo’lib, uning hisobidan birlamchi daromadlarni shakllantirish jarayonida ijtimoiy maqsadlar uchun nobyudjet fondlarga, mehnat haqi fondiga bog’langan va mahsulot tannarxining tarkibiga kiritiladigan to’lovlarning tegishli qismi tarkib topadi: pensiya fondiga, majburiy tibbiyot sug’urtasi fondiga va h.k.

	Maqsadli byudjetdan tashqari (nobyudjet) fondlar 
	Внебюджетные целевые фонды
	Extrabudgetary trust funds
	qarang: Byudjetdan tashqari (nobyudjet) fondlar.

	Maqsadli xorijiy kredit
	Целевой зарубежный кредит
	Foreign purpose loan
	loyihalarning maqsadlariga muvofiq ravishda tovarlar, ishlar va xizmatlarning haqini to’lash yo’li bilan  mablag’larni xorijiy valyutada qaytarilish va tiklash asosida taqdim etilishini ko’zda tutgan holda hukumatning tashqi qarz olish Davlat dasturiga kiritilgan loyihalarini moliyalashtirish shakli. Ular  xorijiy davlatlarning hukumatlari, banklari va firmalarining kreditlariga bog’langan kreditlarni va xalqaro moliyaviy tashkilotlarning nomoliyaviy kreditlarini o’ziga qamrab oladi.

	Ma’muriy javobgarlik
	Административная отвецтвенност 
	Administrative Responsibility
	ma’muriy huquqbuzarlikni sodir etganligi uchun fuqarolar va mansabdor shaxslar javobgarligining shakllaridan biri. 

	Moliya
	Финансы 
	Finance
	davlatning funktsiyalari va vazifalarini bajarish hamda kengaytirilgan takror ishlab chiqarish uchun sharoitlarni yaratish maqsadida markazlashtirilgan va markazlashtirilmagan pul mablag’lari fondlarini shakllantirish, taqsimlash va ulardan foydalanish jarayonida vujudga keladigan iqtisodiy munosabatlar tizimi.

	Moliya yili   
	Финансовый год
	Financial year
	birinchi yanvardan o’ttiz birinchi dekabr kuni oxirigacha bo’lgan vaqtni o’z ichiga oluvchi davr.

	Moliya tizimi 
	Финансовая система
	Financial system
	davlat va korxonalar pul mablag’lari fondlarini shakllantirish, taqsimlash va foydalanish shakllari va metodlari tizimi.

	Moliyaning funktsiyalari
	Функции финансов
	Functions of finance
	moliya mohiyatining amalda namoyon bo’lishi. Uning taqsimlash va nazorat funktsilari mavjud.

	Moliyaviy resurslar
	Финансовые ресурсы
	Financial resources
	davlat va korxonalar pul mablag’lari maqsadli fondlarining majmui. Ular o’sishining asosiy sharti milliy daromadning ko’payishidir. Mamlakatning moliyaviy resurslari Iqtisodiyot vazirligi tomonidan tuziladigan yig’ma moliyaviy balansda o’z ifodasini topadi. U o’z ichiga davlat byudjet tizimi, hukumatning nobyudjet fondlari va turli mulkchilik shaklidagi korxonalarning (amortizatsiya va  ularning ixtiyoriga qoladigan foyda summasi) resurslarini qamrab oladi.

	Moliyaviy apparat
	Финансовый аппарат
	Financial apparatus
	moliyaviy boshqaruvni amalga oshiruvchi organlar. O’zbekistonda ularning tarkibiga O’zbekiston Respublikasining Oliy majlisi va uning ikki  (Senat va Qonunchilik) palatalari, O’zbekiston Respublikasi Moliya vazirligi, Davlat soliq qo’mitasi, Davlat bojxona qo’mitasi va ularning joylardagi quyi organlari,  turli mulkchilik shakllaridagi korxonalarda moliyani operativ boshqarish funktsiyasini amalga oshiruvchi moliyaviy bo’limlar va boshqarmalar va h.k.lar  kiradi.

	Moliyaviy bozor
	Финансовый рынок
	Financial market
	qisqa, o’rta va uzoq muddatli kreditlar hamda fond qimmatlari, ya’ni, aktsiyalar obligatsiyalar va qimmatli qog’ozlarning boshqa ko’rinishlari bozori. Birlamchi moliyaviy bozorda yangi qimmatli qog’ozlar chiqariladi, ikkilamchi moliyaviy bozorda esa, oldin chiqarilgan qimmatli qog’ozlarning qayta sotilishi sodir etiladi.

	Moliyaviy nazorat
	Финансовый контрол
	Financial control
	moliyaviy boshqaruv tizimining elementlaridan biri, barcha iqtisodiy sub’ektlarning (davlat, hududiy-ma’muriy bo’linmalar, korxona va tashkilotlar) moliyaviy faoliyati  moliyaviy-xo’jalik qonunchiligiga rioya etilishi, amalga oshirilgan xarajatlarning maqsadga muvofiqli, moliyaviy-xo’jalik operatsiyalarining iqtisodiy samaradorligi ustidan amalga oshiriladigan qiymatiy nazoratning alohida sohasi.

	Moliyaviy mexanizm
	Финансовый механизм
	Financial mechanism
	moliyaviy munosabatlarni tashkil etishning davlat tomonidan o’rnatilgan shakllari, turlari va metodlari tizimi. Davlat tomonidan tartibga solishning darajasiga bog’liq ravishda  ikkiga bo’linadi: direktiv moliyaviy mexanizm va tartibga soluvchi moliyaviy mexanizm. Direktiv moliyaviy mexanizm davlat bevosita ishtirok etadigan munosabatlar (soliqlar, davlat krediti, byudjet jarayoni va boshqalar) bilan bog’langan. Tartibga soluvchi moliyaviy mexanizm esa,  davlatning manfaatlariga to’g’rida-to’g’ri ta’sir etmaydigan moliyaviy munosabatlardan (masalan, korxona ichki-xo’jalik faoliyatini tashkil etish) foydalanishning asosiy yo’nalishlarini belgilab (aniqlab) beradi.

	Moddiy xarajatlar
	Материалные затраты
	Material costs
	xom-ashyo va asosiy materiallar, yordamchi materiallar, yoqilg’i, energiya va boshqa xarajatlardan iborat. Moddiy resurslarning qiymati ularni sotib olish bahosi (qo’shilgan qiymat solig’isiz), ta’minot va tashqi iqtisodiy tashkilotlarga to’lanadigan ustamalar, komission mukofotlar boj to’lovlari, tovarlar birjasining xizmat qiymatlari, tashish, saqlash va etkazib berish haqlarining yig’indisidan tashkil topadi.

	Mehnat haqi xarajatlari
	Затраты на заработную плату
	Salary costs
	asosiy ishlab chiqarish xodimlarining ish haqi mukofotlari, rag’batlantiruvchi va tiklovchi (qoplovchi) to’lanmalar, natural haq sifatida beriladigan mahsulotlarning qiymati, tuzilgan shartnomalar bo’yicha xodimlarga beriladigan mehnat haqi va boshqa to’lanmalarni o’z ichiga oladi.

	Meros
	Наследие 
	Heritage
	qonun yoki vasiyatga muvofiq merosxo’rlik asosida qabul qilinadigan mulk.

	Merosxo’rlar
	Наследники 
	Heirs
	qonunga muvofiq ikki toifaga bo’linadi: 1) birincha darajali (navbatdagi) merosxo’rlar – vafot etgan shaxsning bolalari, xotini (eri), ota-onasi, vafot etgandan so’ng tug’ilgan farzand; 2) ikkinchi darajali (navbatdagi) merosxo’rlar – vafot etgan shaxsning aka-ukalari, opa-singillari, ota yoki ona tomonidan bobosi va momosi. Ikkinchi darajali (navbatdagi) merosxo’rlar qonun bo’yicha birinchi darajali (navbatdagi) merosxo’rlar bo’lmaganda, ular tomonidan meros qabul qilinmaganda yoki vasiyatchi tomonidan ular meros qabul qilish huquqidan mahrum etilganda merosni qabul qilishga chaqiriladilar.

	Muomala xarajatlari
	Затраты обращения
	Cost of treatment
	mahsulotlar muomalasi jarayoniga xizmat qiluvchi xarajatlardan iborat. Ular ikki ko’rinishda bo’lishi mumkin: 1) oldi-sotdi jarayoni bilan bog’liq bo’lgan xarajatlar (sof muomala xarajatlari); 2) ishlab chiqarish jarayonining muomala sohasida ham davom etishi bilan bog’liq bo’lgan xarajatlar (mahsulotlarni saqlash, ortib jo’natish, qadoqlash va boshqalar). Muomala xarajatlari absolyut summalarda va mahsulot aylanmasiga nisbatan foizda ijtimoiy zaruriy xarajatlar chegarasida (doirasida) rejalashtiriladi.

	Mulkiy soliqqa tortish
	Имущественное налогообложение 
	Property taxation
	soliq to’lovchining mulkidan, ko’p hollarda uning kapitalidan olinadigan soliqlar tizimi. Odatda, progressiv xarakterga ega – mulkning o’lchami (hajmi, miqdori) oshishiga qarab soliqning stavkasi ham ortadi. 

	Mulk solig’i (mulkiy soliq)
	Налог на имущество
	Property tax
	o’z tarkibiga ko’chmas mulk (er, binolar) solig’ini va shaxsiy mulk(asbob-uskunalar, zahiralar) solig’ini oladi. Mahalliy hokimiyat organlari foydasiga hisoblanib, ko’pgina mamlakatlarda ular daromadlarining asosiy manbai hisoblanadi. Bizning mamlakatimizda bu soliq yuridik shaxslarning mol-mulkiga va jismoniy shaxslarning mol-mulkiga solinadigan soliqlarga bo’lingan. 

	Nafaqa
	Пенсия 
	Pension
	vaqtinchalik mehnat qobiliyatini yuqotganda, homiladorlik va tug’ishda, bola tug’ilganda, bola parvarishi bo’yicha va shunga o’xshash boshqa holatlarda mamlakat fuqarolariga beriladigan doimiy ravishdagi yoki bir martalik pul to’lanmasi.

	Nodavlat moliyaviy nazorati
	Негосударственный финансовый контрол
	Non-state financial control
	xo’jalik  yurituvchi sub’ektlarning moliyaviy ahvoli va likvidliligi, moliyaviy hisobotlarining ishonchliligi, foydaliligi va to’lovga layoqatliligi ustidan auditorlik firmalari, korxona va tashkilotlarning rahbariyati va moliyaviy xizmatlari, aktsionerlari, tijorat banklari, sug’urta firmalari tomonidan amalga oshiriladigan nazorat.

	Obligatsiya
	Облигация 
	Bond
	foiz shaklida daromad keltiruvchi qimmatli qog’oz. Davlat organlari tomonidan byudjet defitsitini qoplash uchun va  aktsionerlik jamiyatlari tomonidan kapitalni jalb qilish maqsadida chiqariladi. Aktsiyadan farqli o’laroq obligatsiyada uni qaytarish (uzish) muddati ko’rsatiladi.

	Oborot solig’i
	Налог на оборот
	Turnover tax
	ishlab chiqarishning yakuniy bosqichida xalq iste’moli uchun ishlab chiqarilgan mahsulotlarning qiymatidan olinadigan soliq turi. Asosan, uch xil metod bo’yicha aniqlanadi: 1) chakana baho (savdo va ta’minot ustamalari chegirilgan) va korxona ulgurji bahosi o’rtasidagi farq; 2)  chakana baholardagi (savdo ustamalari chegirilgan) tovar oborotga nisbatan foizda; 3) mahsulot birligiga nisbatan absolyut pul summalarida. Barcha mahsulotlardan olinmasdan, balki texnologik zanjirning oxiridagi mahsulotdan olinadi (masalan, cho’yan rudasidan emas, balki muzlatgich, avtomobildan olinadi). Hozirgi paytda Buyuk Britaniya, Frantsiya, Germaniya, Rossiya, O’zbekiston kabi mamlakatlarda bu soliqdan qo’shilgan qiymat solig’iga  o’tilgan bo’lsa, AQShda uning o’rniga sotuvdan olinadigan soliq joriy etilgan. 

	Ortiqcha to’lovlar
	Лишние уплаты
	Extra payments
	to’lovning byudjetga tushgan ortiqcha summasi. Odatda soliq to’lovchining boshqa to’lovlar bo’yicha mavjud bo’lgan boqimandalarini uzish uchun hisobga olinadi va bu to’g’rida unga ma’lum qilinadi yoki soliq organining qarori nusxasi va bankning tegishli ko’chirmasi asosida soliq to’lovchiga qaytariladi. Boshqa to’lovlar bo’yicha boqimandalari bo’lmagan holda korxonaning ortiqcha to’lovlari summasi uning yozma arizasiga ko’ra to’lov muddati etib kelmagan to’lovlarni to’lashga yo’naltirilishi yoki uning o’ziga qaytarilishi mumkin. Ortiqcha to’lovlarning qaytarilishi soliq organlari tomonidan byudjet hisobidan amalga oshiriladi. 

	Patent
	Патент 
	Patent
	ma’lum bir huquq yoki imtiyoz beruvchi hujjat. Masalan, savdo yoki hunarmandchilik bilan shug’ullanish huquqi. Amaldagi soliq qonunchiligiga muvofiq doimiy savdo nuqtalarida (joylarida) savdoni amalga oshiruvchi yuridik va jismoniy shaxslar savdo qilish huquqiga ega bo’lish uchun vaqtinchalik patentni sotib oladilar. Patentda uning berilish muddati (patent amal qiladigan davr), savdo amalga oshiriladigan mahsulotlar guruhi va savdo qilish joyi o’z aksini topgan bo’lishi lozim.

	Parij klubi
	Парижский клуб
	Paris Club
	dunyoning asosiy (bosh) kreditor-davlatlari guruhi. Agar biror-bir qarzdor mamlakat o’z to’lov balansini balanslashtirishda qiyinchilikka duch kelib, XVF yordamida o’z iqtisodiyotini sog’lomlashtirish dasturini amalga oshirishga kirishsa, Parij klubi  qarzdor mamlakatning moliyaviy muammolarini hal etishda o’z hissasini qo’shadi. Buning uchun  hamkorlikda o’sha mamlakat bilan (birgalikda) bitim ishlab chiqiladi. Unga ko’ra, uning tashqi qarzlarini qaytarish muddatlari uzaytiriladi. Masalan, Rossiya Parij klubi davlatlariga qarzining hajmi 40 mlrd. AQSh dollariga teng bo’lgan bir paytda, 1996 yil aprelining oxirida Parijda  Rossiyaning Parij klubi kreditorlariga bo’lgan qarzini uzoq muddatli restrukturizatsiya qilish to’g’risida bitim imzolandi. Unga muvofiq ravishda Rossiya tomonidan qarzning qaytarilishi 2002 yildan boshlanishi va 2020 yilga kelib tugashi kerak. Bu narsa iqtisodiy krizisdan chiqqandan, iqtisodiyotda real o’sish sodir bo’lgandan so’ng Rossiyaga Parij klubi kreditorlarining tashqi qarzlarini qaytarishga kirishishga imkon beradi.

	Penya
	Пеня 
	Fee
	fuqarolik huquqida jazo choralari (jarima)ning ko’rinishlaridan biri, qonun yoki shartnomaga muvofiq to’lovlar muddatini buzganlik uchun undiriladigan moliyaviy jazoning shakli.  Uning miqdori qonunga ko’ra to’lovning har bir kechiktirilgan kuni uchun to’lanishi lozim bo’lgan summaga nisbatan foizda belgilanadi. Korxona tomonidan to’langan penya summasi noishlab chiqarish xarajatlarining tarkibiga kiritiladi.

	Pensiya
	Пенсия 
	Pension
	qarilik, nogironlik, xizmat qilgan yillari uchun va boquvchisini yuqotganda fuqarolarni moddiy jihatdan ta’minlash uchun pul summalarining kafolatlangan har oylik to’lovi. Uning quyidagi turlari bo’lishi mumkin: qarilik pensiyasi;  nogironlik pensiyasi, xizmat qilgan yillari uchun pensiya; boquvchisini yuqotganligi uchun pensiya; sotsial pensiya.

	Pulli kapital daromadlaridan olinadigan soliq 
	Налог с денежных капиталных доходов
	The tax on cash capital income
	dividentlar, aktsiya va obligatsiyalarning foizlari, bankdagi omonatlar bo’yicha foizlar, zayomlar bo’yicha yutuqlar va boshqa shunga o’xshash bir necha daromadlardan olinadi. Avstriya, Kanada, Ispaniya, Frantsiya kabi mamlakatlarda amal qiladi. Pulli kapitalning egasiga daromad berilayotgan paytda soliq ushlab qolinadi. Soliqning stavkasi 20%dan 40%gacha tebranadi.

	Progressiv soliq
	Прогрессивный налог
	Progressive tax
	soliqqa tortish bazasining oshishi bilan soliq stavkasining ko’tarilishi xarakterlidir. Progressiv soliqlarning orasida eng ko’p uchraydigani daromad solig’idir.

	Progressiv soliqqa tortish
	Прогрессивное налогообложение
	Progressive taxation
	soliqqa tortiladigan summaning o’sishiga mos ravishda soliq stavkasi ham ortadigan soliqqa tortish tizimi. Ular quyidagi shakllarda mavjud bo’ladi: 1) oddiy progressiya – daromadning barcha summasi uchun soliqning stavkasi daromadning o’sishiga muvofiq o’sadi (ortadi); 2) murakkab progressiya – daromad qismlarga bo’linadi va ularning har biri o’z stavkasi bo’yicha soliqqa tortiladi. Daromadning har bir keyingi qismi uchun soliqning stavkasi oldingisiga nisbatan yuqoriroq bo’ladi.

	Proportsional soliq
	Пропорционалный налог
	Proportional tax
	soliq shaklida olinishi mumkin bo’lgan summa soliqqa tortish bazasining o’lchamiga (miqdoriga, hajmiga) proportsionaldir. Bu soliq yagona stavkali soliqlar jumlasiga kiradi.

	Proportsional soliqqa tortish
	Пропорцианалное налогообложение
	Proportional taxation
	soliqning stavkasi soliq to’lovchi daromadining hajmiga bog’liq bo’lmagan holda uning daromadiga nisbatan foizda o’rnatiladi. 

	Preferentsiya
	Преференция 
	Preference
	investitsion va innovatsion xarajatlarni moliyalashtirish uchun investitsion soliq krediti va maqsadli soliq imtiyozi ko’rinishida belgilangan (o’rnatilgan) imtiyoz, afzallik.

	Respublika byudjeti
	Республиканский бюджет
	Republican budget
	Davlat byudjetining umumdavlat tusidagi tadbirlarni moliyalashtirishda foydalaniladigan qismi bo’lib, unda daromadlar manbalari va ulardan tushumlar miqdori, shuningdek moliya yili mobaynida aniq maqsadlar uchun ajratiladigan mablag’lar sarfi yo’nalishlari va miqdori nazarda tutiladi.

	Respublika byudjetining daromadlari
	Доходы республиканского бюджета
	Incomes of the republican budget
	1)qonun hujjatlarida belgilangan tartibdagi va normativlar asosidagi umumdavlat soliqlari, yig’imlari, bojlari va boshqa majburiy to’lovlar; 2) qonun hujjatlarida belgilangan normativlar bo’yicha davlat moliyaviy va boshqa aktivlarini joylashtirilishi, foydalanishga berilishi va sotilishidan olingan daromadlar; 3)qonun hujjatlariga muvofiq meros olish, hadya etish huquqi bo’yicha davlat mulkiga o’tgan pul mablag’lari; 4) yuridik va jismoniy shaxslardan, shuningdek chet el davlatlaridan kelgan qaytarilmaydigan pul tushumlari; 5) rezident-yuridik shaxslarga va chet el davlatlariga berilgan byudjet ssudalarini qaytarish hisobiga berilgan to’lovlar; 6) qonun hujjatlarida taqiqlanmagan boshqa daromadlardan iborat.

	Respublika byudjetining xarajatlari
	Расходы республиканского бюджета
	Expenditures of the republican budget
	o’z tarkibiga  1) respublika byudjetidan moliyalashtiriladigan byudjet mablag’i oluvchilarning joriy xarajatlari; 2) joriy byudjet transfertlari; 3) kapital xarajatlar (asosiy fondlar va vositalarni (ular bilan bog’liq ishlar va xizmatlar ham shular jumlasiga kiradi) davlat ehtiyojlari uchun olish va takror ishlab chiqarish,  chet elda davlat ehtiyojlari uchun er va boshqa mol-mulk olish, davlat ehtiyojlari uchun erga bo’lgan huquqni va boshqa nomoddiy aktivlarni olish, davlat zahiralarini vujudga keltirish xarajatlari); 4) kapital xarajatlarni qoplash uchun yuridik shaxslarga beriladigan byudjet transfertlari; 5) Qoraqalpog’iston Respublikasi byudjeti va mahalliy byudjetlarga byudjet dotatsiyalari, byudjet subventsiyalari va byudjet ssudalari; 6) rezident-yuridik shaxslarga va chet el davlatlariga beriladigan byudjet ssudalari; 8) davlat maqsadli jamg’armalariga beriladigan byudjet dotatsiyalari va byudjet ssudalari; 9) qonun hujjatlarida ta’qiqlanmagan boshqa xarajatlarni oladi.

	Respublika byudjeti defitsitini moliyalashtirish 
	Финансирование республиканского бюджета
	Financing of the republican budget
	davlat tomonidan xorijdan va ichki mablag’ni jalb qilish, respublika byudjeti mablag’larining moliya yili boshlanishidagi qoldiqlari va qonunlarga muvofiq boshqa manbalar hisobidan amalga oshiriladi. 

	Real soliq 
	Реалные налоги
	Real taxes
	soliq to’lovchining ayrim mulklarini soliqqa tortadigan to’g’ri soliqlardan iborat. 

	Regressiv soliq
	Регрессивный налог
	Regressive tax
	soliqqa tortiladigan daromadning oshishi bilan soliq stavkasining pasayishi xarakterlidir. Bunday soliqlar toifasiga, xususan, egri (bilvosita) soliqlarni kiritish mumkin. Regressiv soliqlarning yuki (og’irligi) boylarga nisbatan kambag’al qatlamlar uchun og’irroq deb sanaladi. Masalan, qo’shilgan qiymat solig’ini to’lash uchun kambag’allar boylarga nisbatan o’z daromadlarining ko’proq qismini (hissasini) sarflaydilar. Proportsional soliq ham regressiv bo’lishi mumkin.

	Regressiv soliqqa tortish
	Регрессивное налогообложение
	Regressive taxation
	soliq asosi (bazasi)ning o’sib borishi bilan soliq stavkasining pasayishini taqoza etadi. Soliq undirish og’irligi daromadga teskari prorportsionaldir: daromad qancha kam bo’lsa, soliq to’lovchi uchun soliqning og’irligi shuncha og’irdir. Hozirgi paytda qo’shilgan qiymat solig’ining joriy etilishi bilan egri (bilvosita) soliqlarning regressivligi kuchayib bormoqda.

	Rezidentlar
	Резиденты 
	Residents
	kalendar yilida mamlakatda 183 kundan kam bo’lmagan muddatda yashagan, O’zbekistonda doimiy yashash joyiga ega bo’lgan va bo’lmagan soliq to’lovchilardan iborat. Shu mamlakatning rezidentlarining daromadlari (shu mamlakat hududida va undan tashqarida olinganlari ham) shu mamlakatda soliqqa tortilishi shart.

	Soliqlar
	Налоги 
	Taxes
	qonunda belgilangan tartibdagi stavka bo’yicha xo’jalik yurituvchi sub’ektlardan va fuqarolardan davlat tomonidan davlat yoki mahalliy byudjetga olinadigan majburiy to’lovlar. Soliq, yig’im, boj va boshqa to’lovlar deyilganda qonuniy aktlar asosida belgilangan tartibda va shartlarda to’lovchilar tomonidan tegishli darajadagi byudjetlarga yoki byudjetdan tashqari fondlarga majburiy badallarning to’lanishi tushuniladi. Belgilangan tartibda olinadigan soliqlar, yig’imlar, bojlar va boshqa to’lovlarning yig’indisi soliq tizimini tashkil etadi.

	Soliq to’lovchilarni hisobga olish (qayddan o’tkazish)
	Регистрация налогоплателщиков
	Registration of taxpayers
	ularni xo’jalik yurituvchi sub’ektning identifikatsiyalashuvini ta’minlaydigan soliq to’lovchining Davlat reestriga kiritish orqali amalga oshiriladi. Soliq to’lovchilar majburiy ravishda soliq organlarida hisobdan (qayddan) o’tishi shart.  Bunda bank va boshqa kredit tashkilotlari soliq to’lovchilar tomonidan ularning soliq organlarida hisobdan (qayddan) o’tganligini tasdiqlovchi ma’lumotnomani taqdim etganlaridan so’nggina ularga hisob-kitob va boshqa hisob varaqlarini ochishi hamda belgilangan muddat ichida ularga (soliq to’lovchilarga) xabar berishi kerak. Ko’rsatilgan talablar bajarilmagan holda bank va boshqa kredit tashkilotlarining rahbarlari belgilangan tartibda ma’muriy jazoga tortiladilar.

	Soliq asosi, negizi (bazasi)
	Налоговая база
	The tax base
	umumiy holda belgilangan soliqqa tortish davri mobaynida ma’lum hududdagi soliq to’lovchilar va soliqqa tortish ob’ektlarining yig’indisi.

	Soliq og’irligi (yuki, “zulmi”)
	Налоговая бремен 
	Tax burden
	davlat va jamiyat hayotida soliqlarning rolini xarakterlab (ko’rsatib) beradigan eng umumlashgan ko’rsatkich. Ishlab chiqarishning umumiy hajmi va daromadlarda soliq ajratmalarining salmog’ini (hissasini) ko’rsatuvchi, bozor iqtisodiyotining amalga oshirilayotgan modelidan kelib chiqadigan o’lcham. Soliq yig’imlarining jami milliy mahsulotga (yalpi ichki mahsulotga) nisbati bilan aniqlanadi. 

	Soliq imtiyozi
	Налоговые лготы 
	Tax breaks
	soliq to’lovchi soliq majburiyatlari hajmining to’liq yoki qisman qisqarishi, to’lov muddatining kechiktirilishi yoki orqaga surilishi. Soliqlarning rag’batlantiruvchi funktsiyasi soliq imtiyozlari tizimi orqali amalga oshiriladi. Soliq imtiyozi soliqqa tortish ob’ektining o’zgarishida, soliqqa tortish bazasining kamayishida (qisqarishida), soliq stavkalarining pasaytirilishida va boshqalarda o’z ifodasini topadi. Soliqqa tortilmaydigan ob’ekt minimumi, alohida shaxslar va soliq to’lovchilarning ayrim toifalarini soliq to’lashdan ozod qilish, soliqqa tortish ob’ektidan ayrim elementlarni chiqarish, soliq stavkalarini pasaytirish, maqsadli soliq imtiyozlari, soliq kreditlari (soliqlarning undirilishini kechiktirish) va boshqalar soliq imtiyozlarining ko’rinishlaridir (turlaridir). Masalan, korxonalar foydasidan olinadigan soliq bo’yicha imtiyozlar ishlab chiqarishni kengaytirish va uy-joy qurilishini rivojlantirish xarajatlarini moliyalashtirishni, tadbirkorlikning kichik shakllarini, nogironlar va pensionerlarning bandligini ta’minlashni, ijtimoiy-madaniy va tabiatni muhofaza qilish sohalarini rag’batlantirishga qaratilgandir. Individual xarakterga ega bo’lgan soliq imtiyozlarini berish, odatda, ta’qiqlanishi kerak.

	Soliq stavkasi
	Ставка налога
	Tax rate
	soliqqa tortish birligiga to’g’ri keluvchi soliqning hajmi (miqdori, darajasi). Qat’iy soliq stavkalari daromadlarga bog’liq bo’lmagan holda soliqqa tortish birligiga nisbatan absolyut summalarda o’rnatiladi. Proportsional stavkalar daromadning hajmiga (miqdoriga) bog’liq bo’lmagan holda unga nisbatan bir xil foizlarda belgilanadi. Progressiv soliq stavkalari soliqqa tortiladigan daromad hajmining ortishi bilan oshib boradi. Regressiv soliq stavkalari esa, aksincha, daromadning ortib borishi bilan pasayadi.

	Soliq tizimi
	Налоговая система
	Tax system
	mamlakat doirasida (hududida) to’lovchilardan (yuridik va jismoniy shaxslardan) belgilangan tartibda olinadigan soliqlar, yig’imlar va boshqa to’lovlar hamda ular tarkibiy tuzilishining shakl va uslublari yig’indisi.

	Soliq yurisdiktsiyasi
	Юрисдикция налога
	Jurisdiction of tax
	davlat soliq organlarining huquqiy masalalarni va soliq huquqbuzarligi to’g’risidagi ishlarni hal qilish bo’yicha qonunga binoan (yoki boshqa  me’yoriy hujjatga ko’ra) belgilangan vakolatlari yig’indisi. Bu vakolatlar ikki me’zon bo’yicha aniqlanadi: 1)rezidentlik; 2) hududiylik. Bular, o’z navbatida soliqqa tortiladigan daromadlarning tarkibini aniqlab beradi. Barcha mamlakatlarda bu me’zonlarni qo’llashda yagonalik bo’lmaganligi uchun ikki marta soliqqa tortish muammosi vujudga keladi. Me’zonlarni tanlash har bir mamlakatning milliy manfaatlari bilan bog’liqdir. Ayrim mamlakatlar amaliyotida bu me’zonlarni turli variantlarda kombinatsiya qilib qo’llash keng tarqalgan. Masalan, AQSh va Buyuk Britaniyada asos sifatida rezidentlik me’zoni olinsa-da, u mamlakatlarning aniq manfaatlariga bog’liq ravishda hududiylik mezoni bilan to’ldirilgan.  Lotin Amerikasi mamlakatlarida esa soliq yurisdiktsiyasi ustuvorlik bilan hududiylik me’zonini qo’llash orqali amalga oshiriladi. Bu tartib Frantsiya, Shveytsariya va boshqa mamlakatlarning soliq amaliyotida ham muhim ahamiyat kasb etgan.

	Soliq qonunchiligi
	Налоговое законодателство
	Tax law
	davlatda soliqlarning turi, ularni undirish mexanizmi va soliq majburiyatlarining vujudga kelishi, o’zgarishi va to’xtashini tartibga solib turuvchi yuridik me’yorlar yig’indisi; moliyaviy huquq instituti. Soliq huquqi davlatning ijtimoiy-iqtisodiy tuzilishi (qurilishi), uning vazifa va funktsiyalari bilan belgilanadi.

	Soliq badallari (to’lovlari)
	Налоговые платежи
	Tax payments
	soliq qonunchiligi bo’yicha belgilangan tartibda va muddatda soliq to’lovchilar tomonidan to’lanadigan, hisoblangan yoki qat’iylashtirilgan summalar. Ularni hisoblash tartibi har bir soliq turi bo’yicha qonunga binoan aniqlanadi. 

	Soliq tushumlari
	Налоговые поступления
	Tax revenues
	Moliya vazirligi tomonidan tasdiqlangan byudjet daromadlari va xarajatlari klassifikatsiyasining daromadlar qismidagi har bir soliq va boshqa majburiy to’lovlarga mo’ljallangan qism, band, kod va moddaga muvofiq vakolatli banklarning hisob-kitob schyotiga yoziladigan, hisoblangan va haqiqatda kelib tushgan soliq badallari (to’lovlari) va moliyaviy sanktsiyalar. 

	Soliq hisob-kitoblari
	Налоговые расчеты 
	Tax calculations
	yuridik shaxslar tomonidan qonunda ko’zda tutilgan muddatlarda buxgalteriya hisoboti bilan birgalikda soliq organlariga taqdim etilib, o’zida ma’lum hisobot davri mobaynida to’lanishi lozim bo’lgan hisoblangan to’lovlar summasini aks ettiradi. Soliq summalarini hisoblash tartibi soliq qonunchiligiga ko’ra har bir soliq turi bo’yicha alohida-alohida belgilanadi.

	Soliq bitimlari
	Налоговые соглашения
	Tax Agreements
	bir mamlakat yuridik va jismoniy shaxslarining ikkinchi mamlakatda olgan daromadlari ayrim turlarini va boshqa mamlakatning hududida joylashgan shu shaxslarning mol-mulkini soliqqa tortish huquqini har bir mamlakatga biriktirishga mo’ljallangan mamlakatlar o’rtasidagi o’zaro soliq munosabatlarini tartibga solishga yo’naltirilgan yuridik hujjat.  Amaliyotda soliq bitimlarining ikki turi uchraydi: 1) maxsus (cheklangan) soliq bitimlari – ular cheklangan xarakterdagi masalalarni (xalqaro yuk tashish, bojxona to’lovlari, imtiyozli soliq rejimi va shu kabilar; 2) umumiy  soliq bitimlari. Soliq bitimlari imzolanayotganda davlatlar quyidagi asosiy vazifalarni echishga harakat qiladilar: ikki marta soliqqa tortishga barham berish sxemasini aniqlash – o’zaro kelishayotgan davlatlar uchun faqat u yoki bu daromaddan soliq undirish huquqi biriktiriladi;  har ikkala davlatda soliqqa tortish huquqi saqlanib qolganda ham ikki marta soliqqa tortish mexanizmiga barham berish; soliq to’lovchini boshqa mamlakatlarda diskriminatsion tarzda soliqqa tortilishidan himoya qilish; soliqqa tortishdan bo’yin tovlashni aniqlash va konventsiyani bajarish maqsadida o’zaro informatsiya almashish. Bunda quyidagi to’rt guruh masalalar ko’rib chiqiladi: konventsiyaning qo’llanish doirasi;  soliqlarni davlatlar o’rtasida taqsimlash; ikki marta soliqqa tortishga barham berish; harakat qilish qoidalari. Shu bitim bo’yicha tartibga solib turiladigan soliqlarning turlari va shaxslarning (yuridik va jismoniy) ro’yxati ham aniqlanadi. 

	Soliq nazorati 
	Налоговый надзор
	Tax Supervision
	yuridik va jismoniy shaxslar tomonidan soliqlar va boshqa majburiy to’lovlarning to’liq va o’z vaqtida to’lanishini ta’minlash ustidan amalga oshiriladigan nazorat. Nazorat tekshiruv ishlarini amalga oshirish davomida bevosita korxonaning o’zida (hujjatli tekshiruv) yoki korxona tomonidan belgilangan muddatlarda taqdim etiladigan va soliq organi ixtiyoriga kelib tushadigan bank hujjatlari, buxgalteriya hisobotlari va hisob-kitoblari asosida (kameral tekshiruv) amalga oshirilishi mumkin. Korxonalar ustidan doimiy nazoratga soliq organlarida har bir soliq turi va boshqa majburiy to’lovlarni hisoblash va kelib tushish ustidan operativ buxgalteriya hisobini joriy etish orqali erishiladi.

	Soliq krediti
	Кредитный налог
	Credit tax
	mintaqaviy soliq organi tomonidan korxonaga beriladigan va tegishli shartnoma bilan rasmiylashtiriladigan kredit. Odatda investitsiyalar va innovatsion xarajatlarni amalga oshirish uchun qaytaruvchanlik va haqlilik asosida beriladi. Qarang: Investitsion soliq krediti. 

	Soliq to’xtatuvchanligi (to’sqinchiligi)
	Замедление налогов
	Slowdown of taxes
	soliq progressiyasining noproportsionalligi bilan xarakterlanadigan soliqqa tortish tizimi. Ma’lum darajadan yuqoridagi daromadlarga yanada yuqoriroq (ko’proq) soliq o’rnatiladi. Buning natijasida yuqori daromadga ega bo’lish foydasiz bo’lganligi uchun tijoriy faoliyat susayadi (pasayadi). 

	Soliq to’lovchilar
	Налогоплателщики 
	Taxpayers
	qonun hujjatlariga ko’ra soliq to’lash majburiyati yuklangan jismoniy va yuridik shaxslar hamda to’lovchilarning boshqa toifalari.

	Soliq davri 
	Налоговое время (период)
	Tax time (period)
	soliq bazasining (negizining, asosining) shakllanish jarayoni tugaydigan muddat. Bu muddatda soliq majburiyatining yakuniy hajmi (miqdori) aniqlanadi. Qonun tomonidan belgilangan soliqqa tortish davri davomida bir ob’ekt soliqning bir turi bo’yicha bir marta soliqqa tortilishi mumkin.

	Soliq tushumlarini bashoratlash (prognozlashtirish)
	Прогнозирование налоговых поступлений
	Forecasting tax revenue
	aniq va miqdoriy jihatdan aniqlangan shaklda soliq tushumlarining hajmiga ta’sir ko’rsatuvchi ob’ekti va sub’ektiv omillarni oldindan ko’rish va bilish instrumenti. Soliq tushumlarini bashoratlash perspektiv xarakterdagi tadqiqot hisoblanib, uni ishlab chiqishda (yaratishda) real iqtisodiy shartlar va jarayonlar hisobga olinishiga qaramasdan u ehtimollik, dastlabkilik xarakteriga egadir. Mamlakat yoki aniq bir mintaqa iqtisodiy va ijtimoiy rivojlanishining kompleks dasturi bashoratlashning asosidir. Shu bilan birgalikda bunda sodir bo’lishi mumkin bo’lgan cheklanishlar(chetlanishlar, og’ishlar), hukmron tendentsiyalar (oqimlar) va ularni farq qilish sohalarini aniqlashga ham e’tibor bermoq lozim. Bashoratlash shoshilinch (operativ) (bir oygacha), qisqa muddatli (bir yilgacha), o’rta muddatli (besh yilgacha) va uzoq muddatli (besh yildan ortiq) kabi turlarga bo’linishi mumkin. Xilma-xil davriy gorizontlarga (ufqlarga) ega bo’lgan istiqbolni belgilashning (bashoratlashning) mazmuni istiqboli belgilanayotgan jarayonlarning tabiati bilan belgilanadi: qanchalik barqarorlik bo’lsa, bashoratlash gorizonti (ufqi) shunchalik keng bo’ladi. Bashoratlash hisob-kitob qilinayotganda o’tgan davrlarda soliqlarning qanchalik tushib turganligini xarakterlaydigan haqiqatdagi dinamik qatorlar ham hisobga olinishi kerak.

	Soliq elementlari
	Елементы налога
	Elements of tax
	davlatning qonun aktlari asosida aniqlangan soliqlarning tuzilishi (qurilishi) printsiplari va ularni undirishni tashkil qilish, soliqlarning ijtimoiy-iqtisodiy mohiyatini o’zida aks ettiradi. Soliqlarning elementlari tarkibiga quyidagilar kiradi: 1) soliq sub’ekti (soliq to’lovchi); 2) soliqni o’zida tashuvchi (namoyon etuvchi); 3) soliq ob’ekti; 4) soliq manbai; 5) soliqqa tortish birligi; 6) soliq stavkasi (soliqqa tortish normasi, me’yori); 7)  soliq imtiyozlari; 8) soliq okladi. Soliq   qonunchiligi nuqtai-nazaridan yuqorida sanab o’tilganlardan tashqari soliqning muhim elementlari qatoriga yana quyidagilarni kiritish mumkin: 1) soliq masshtabi; 2) soliqqa tortish bazasini (asosini, negizini) hisobga olish usuli; 3) soliq davri; 4) soliqni hisoblash tartibi; 5) hisobot davri; 6) soliqni to’lash muddatlari; 7) soliqni to’lash usuli va tartibi.

	Soliq kvotasi
	Налоговая квота
	Tax quota
	soliqqa tortishning ma’lum birligidan olinadigan soliqning miqdori, hajmi, o’lchami. 

	Soliqqa tortish
	Налогообложение
	Taxation
	qonuniy ravishda o’rnatilgan soliq undirish (olish) tartibi. Iqtisodiyotni tartibga solish soliqqa tortishning asosiy funktsiyasidir. Soliq siyosatining richaglari yordamida davlat xo’jalik kon’yunkturasining xolatiga ta’sir ko’rsatadi va iqtisodiy o’sishni  rag’batlantiradi. Soliqqa tortishning boshqa bir funktsiyasi pul mablag’larini qayta taqsimlashdir. Soliqqa tortishning bir-biridan farq qiluvchi digressiv, progressiv, proportsional va regressiv turlari mavjud.

	Soliqqa tortish manbai
	Источники налогообложения
	Sources of taxation
	soliqlarni to’lash uchun foydalaniladigan rezerv, odatda, soliq to’lovchining daromadi va kapitali. Eng umumiy shaklda soliqqa tortish manbai bo’lib soliqqa tortish ob’ektidan qat’iy nazar ijtimoiy takror ishlab chiqarish asosiy qatnashchilarining va davlatning birlamchi pul daromadlarini shakllantiruvchi yalpi ijtimoiy (ichki) mahsulot hisoblanadi.

	Soliqqa tortish normasi 
	Норматив налогообложения
	Norm of taxation
	soliqqa tortiladigan qiymatning haqiqiy qiymatga nisbati.

	Soliqqa tortish ob’ektlari 
	Объекты налогообложения
	bjects of taxation
	qonunga muvofiq foyda (daromad), ma’lum bir mahsulotlar qiymati, yuridik va jismoniy shaxslarning mulki, mol-mulkni berish (meros, hadya etish), qimmatbaho qog’ozlar bo’yicha operatsiyalar, faoliyatning ayrim turlari va boshqalardan iborat. Soliqqa tortishning bir ob’ekti bir turdagi soliq bilan belgilangan muddatda (oy, chorak, yarim yil, yil) bir marta soliqqa tortilishi mumkin.

	Soliqqa tortish printsiplari (tamoyillari)
	Принципы налогообложения
	Principles of taxation
	soliq siyosatini amalga oshirishni belgilab beradigan  va soliqlar bo’yicha byudjet topshiriqlarini tuzish orqali realizatsiya qilinadigan mustahkam o’rnashib qolgan qoidalar yig’indisi. Ularning eng muhimlari qatoriga quyidagilar kiradi: 1) adolatlilik. Bu printsip fuqarolar o’rtasida ularning daromadlariga mos ravishda soliqlarning bir tekis taqsimlanishini va soliqqa tortishning hammaga (eng umumiyligini) tegishli ekanligini taqoza etadi; 2)  aniqlilik. Bu printsip soliqning summasi, uni hisoblash tartibi (uslubi) va to’lov vaqti soliq to’lovchiga oldindan aniq ma’lum bo’lishi kerakligini talab qiladi; 3) qulaylilik. Bu printsip soliq to’lovchilar uchun soliqning olinish uslubi (tartibi) va vaqti eng qulay bo’lishi kerakligini anglatadi; 4) iqtisod qilish, tejab tergash. Bu printsipning mazmuni soliqqa tortish tizimini oqilonalashtirish va soliqlarni undirish xarajatlarini kamaytirishdan iboratdir. Vaqt o’tishi bilan soliqqa tortishning bu printsiplari qatoriga soliqlarning harakatchanligi va etarliligini ta’minlash (davlatning ob’ektiv ehtiyojlari va imkoniyatlariga muvofiq soliq oshirilishi  yoki qisqartirilishi (kamaytirilishi) mumkin), soliqqa tortishning zaruriy manbasi va ob’ektini tanlash, soliqqa tortishning bir martaliligi kabi printsiplar ham qo’shildi.

	Soliqqa tortish nazariyalari
	Теория налогообложения
	Theory of taxation
	soliqqa tortish amaliyotini nazariy jihatdan asoslashga urinish. Soliqqa tortish nazariyasi tarixida eng dolzarb muammo sifatida quyidagi savollarning javobini izlab topish sanaladi: Byudjet daromadlarini shakllantirishda sof fiskal usullardan foydalanish maqsadga muvofiqmi yoki soliqlarni pasaytirish orqali tadbirkorlik faoliyatini rag’batlantirish va soliqqa tortish bazasini kengaytirish kerakmi? Bularning qaysi biri afzal? Qaysi biri maqsadga muvofiq? va h.k.

	Soliqlar klassifikatsiyasi 
	Классификация налогов
	Classification of taxes
	soliqlarning undirilish uslubi, qo’llaniladigan stavkalarning xarakteri, soliq imtiyozlari, soliqqa tortish manbai va ob’ekti kabi belgilar bo’yicha guruhlarga ajratilishi (bo’linishi). Belgilanish uslubiga ko’ra soliqlar to’g’ri (bevosita) va egri (bilvosita) soliqlarga bo’linadi. Daromad solig’i, foyda solig’i, resurs to’lovlari va mol-mulk solig’i kabilar to’g’ri (bevosita) soliqlardir. Egri (bilvosita) soliqlar xo’jalik aktlari va aylanmalari, moliyaviy operatsiyalarni amalga oshirishdan vujudga keladi. Qo’shilgan qiymat solig’i, boj to’lovlari, aktsizlar, qimmatbaho qog’ozlar bo’yicha operatsiyalardan olinadigan soliq va boshqalar ana shular jumlasidandir. Soliqqa tortish manbalari bo’yicha ham soliqlar guruhlanadi: ishlab chiqarish xarajatlarining (tannarx)ning tarkibiga kiruvchi, foyda (daromad)dan olinuvchi va boshqa soliqlar. Soliqqa tortish ob’ektlari bo’yicha soliqlar klassifikatsiya qilinganda ular quyidagi guruhlarga bo’linadi: mulk soliqlari, resurs soliqlari (er solig’i ham shu guruhga kiradi), daromad yoki foyda solig’i, harakat soliqlari (xo’jalik aktlari, moliyaviy operatsiyalar, realizatsiya bo’yicha aylanmalar, ba’zi bir qolgan soliqlar va bir martalik yig’imlardan iborat bo’lgan soliqlar.

	Soliqlarning funktsiyalari 
	Функции налогов 
	Functions of taxes
	shu iqtisodiy kategoriyaning daromadlarni qiymat jihatidan taqsimlash va qayta taqsimlash instrumenti sifatida ijtimoiy mo’ljallanganligining qay darajada amalga oshirila-yotganligini ko’rsatadi. Soliqlar quyidagi funktsiyalarni bajaradi: fiskal;  tartibga solish (rag’batlantirish).

	Soliqlarning fiskal funktsiyasi
	Фискалная функция налогов
	Fiscal Function of Taxes
	soliqlarning eng asosiy ijtimoiy mo’ljallanganligini o’zida aks ettiradi, davlatning moliyaviy natijalarini shakllantiradi, uning o’z funktsiyalarini bajarishi uchun zarur bo’lgan resurslarni byudjet tizimi va nobyudjet fondlarga to’plash imkonini beradi. 

	Soliqlarning tartibga solish (rag’batlantirish) funktsiyasi
	Функция регулирования (поощерения)
	The function of regulation (encouragement)
	moliyaviy  (soliq) mexanizm (i)  orqali davlatning mamlakat ijtimoiy hayotida faol ishtirok etishini ta’minlaydi. Bu funktsiyaning  quyidagi bir necha shakllari bo’lishi mumkin:  nazorat;  rag’batlantirish; tartibga solish;  takror ishlab chiqarish. Ular soliq mexanizmining samaradorligini baholash imkonini beradi, moliyaviy resurslarning harakati ustidan nazoratni ta’minlaydi, soliq tizimi va byudjet siyosatiga o’zgartirish kiritish zarurligini aniqlaydi. Rag’batlantirish imtiyozlar, cheklashlar, chegirmalar, afzal ko’rish tizimi orqali amalga oshiriladi va ular soliqqa tortish ob’ektining imtiyozlarni shakllantirish belgilari bilan uzviy ravishda bog’liq bo’ladi, soliqqa tortish ob’ektining o’zgarishida, soliqqa tortiladigan baza (asos)ning kamayishida, soliq stavkasining pasaytirilishida va shu kabilarda namoyon bo’ladi. Takror ishlab chiqarish tabiiy resurslardan foydalanganlik uchun to’lovlarda, yo’l fondlari uchun olinadigan soliqlarda, mineral xom ashyo bazalarini takror ishlab chiqarishga mo’ljallangan soliqlarda namoyon bo’ladi.

	Soliqlarning turlari –
	Виды налогов
	Types of taxes
	O’zbekiston hududida olinadigan umumdavlat soliqlari, mahalliy soliqlar va yig’imlardan iborat. Umumdavlat soliqlarining tarkibiga yuridik shaxslardan olinadigan daromad (foyda) solig’i, jismoniy shaxslardan olinadigan daromad solig’i, qo’shilgan qiymat solig’i, aktsizlar, er osti boshliqlaridan foydalanganlik uchun soliq, suv resurslaridan foydalanganlik uchun soliq kabilar kiradi. Mahalliy soliqlar va yig’imlar mol-mulk solig’i, er solig’i, reklama solig’i, avtotransport vositalarini sotganlik uchun soliq, savdo-sotiq qilish huquqi uchun yig’im, shu jumladan, ayrim turdagi mahsulotlarni sotish huquqini bueruvchi litsenziya yig’imlari, yuridik shaxslarni, shuningdek, tadbirkorlik faoliyati bilan shug’ullanuvchi jismoniy shaxslarni ro’yxatga olganlik uchun yig’im, avtotransport to’xtash joyidan foydalanganlik uchun yig’im, obodonlashtirish ishlari uchun yig’imlardan iboratdir. 

	Soliqlar va boshqa majburiy to’lovlarning to’g’ri hisoblanishi hamda to’lanishi ustidan so’nggi (navbatdagi, keyingi) nazorat
	Контрол за правилным расчетов объязателных налогов
	Control over the correct settlement of tax laws
	davlat tomonidan soliq organlari yordamida ikki bosqichda amalga oshiriladi : a) korxonalardan bo’xgalteriya hisobotlari va soliq hisob-kitoblari qabul qilinayotganda; b) bevosita korxonaning o’zida boshlang’ich buxgalteriya hujjatlarini tekshirish yo’li bilan.

	Sotib olish solig’i
	Налог на приобретение
	Tax on acquisition
	davlat daromadlarini ko’paytirish yoki ayrim mahsulotlarni ishlab chiqarishni cheklab qo’yish maqsadida mamlakatda ishlab chiqarilayotgan ayrim mahsulotlardan olinadigan soliq. Odatda eksportga mo’ljallangan mahsulotlardan olinmaydi.

	Sotish solig’i 
	Налог на продажу
	Sales tax
	mahsulotlarning sotish qiymatiga nisbatan foizlarda belgilanadigan va ishlab chiqaruvchilar tomonidan to’lanadigan soliq. Aktsizlarning ko’rinishlaridan biri. 

	Sotishdan olinadigan soliq
	Налог полученных от реализации
	Tax on sales
	ayrim xorijiy mamlakatlarda (masalan, AQShning ayrim shtatlarida) qo’llaniladi va iste’moldan olinadigan egri (bilvosita) soliqni o’zida gavdalantiradi. Odatda, bu soliqqa iste’mol mahsulotlari (restoranlar bundan mustasno) tortilmaydi.

	Sekvestr
	Секвестер 
	Sequester
	yilning oxirigacha qolgan vaqt davomida byudjetning barcha moddalari bo’yicha (himoya qilinganlaridan tashqari) davlat xarajatlarini proportsional ravishda qisqartirish. 

	Sug’urta
	Страхование 
	Insurance
	noqulay (tasodifiy) hodisalar va voqeliklar sodir bo’lganda jismoniy va yuridik shaxslarning mulkiy manfaatlarini himoya qilish va ularga nisbatan etkazilgan moddiy zararlarni qoplash (tiklash) uchun pul mablag’larining maqsadli fondlarini shakllantirish va ulardan foydalanish bo’yicha qayta taqsimlash munosabatlarining alohida sohasi.

	Sug’urta shartnomasi
	Страховой договор
	Insurance cover
	sug’urtaning aniq bir turi shartlariga muvofiq o’zaro majburiyatlarni tartibga soluvchi sug’urtalovchi va sug’urtalanuvchi o’rtasidagi bitim (yuridik kelishuv). Sug’urtalanuvchining yozma arizasiga muvofiq tuziladi, ayrim hollarda og’zaki tuzilishiga ham yo’l qo’yiladi, sug’urta ob’ekti to’g’risidagi zaruriy ma’lumotlarni (manzili, miqdoriy va sifat tavsifnomasi, ahvoli yoki holati va boshqalar) va sug’urta riskini qabul qilishga sug’urtalovchining roziligini o’zida mujassam etishi  kerak.

	Sug’urta himoyasi
	Страховая защита
	
	ijtimoiy ishlab chiqarish va aholining turmush darajasiga nisbatan etkazilgan yuqotmalarga barham berish yoki ularni qoplash (tiklash)  bilan bog’liq bo’lgan  o’ziga xos taqsimlash va qayta taqsimlash munosabatlarining majmuini o’zida mujassam etgan iqtisodiy kategoriya(keng ma’noda);  konkret ob’ektlarga: moddiy boyliklar, hayot, sog’lik, fuqarolarning mehnatga layoqatliligi va boshqalarga etkazilgan ziyonlarni tiklash va ularga barham berish borasidagi qayta taqsimlash munosabatlarining majmui (tor ma’noda).

	Sug’urta mukofoti
	Премия страхования
	Insurance premium
	qonun yoki sug’urta shartnomasiga muvofiq ravishda sug’urtalanuvchining sug’urtalovchiga sug’urta riski uchun  haq to’lovi. Tarif stavkasi, sug’urta summasi, sug’urta muddati va boshqa omillarga bog’liq ravishda aniqlanadi. 

	Sug’urta guvohnomasi (sug’urtaviy polis)
	Страховой полис
	Insurance policy
	tuzilga sug’urta shartnomasi va uning shartlari mazmunini o’zida mujassam etganligiga guvohlik beruvchi  sug’urtalovchi tomonidan sug’urtalanuvchiga o’rnatilgan namunaga muvofiq beriladigan hujjat. Sug’urtalanuvchiga  u tomonidan birinchi marta yoki  bir martalik sug’urta badali to’langanidan so’ng beriladi. Unda sug’urtaning asosiy shartlari: sug’urtalanuvchining familiyasi va ismi sharifi, uning rekvizitlari, sug’urta hajmi, sug’urta majburiyati hajmi, sug’urta summasining miqdori, sug’urta tarifi, sug’urta qoplanmasini  oluvchi va boshqalar o’z ifodasini  topadi.

	Sug’urta bozori
	Страховой рынок
	Insurance market
	oldi-sotdi ob’ekti o’ziga xos tovar – sug’urta xizmati -  bo’lgan va unga nisbatan taklif va talab shakllanadigan  pul munosabatlari sohasi. Sug’urta huquqiy munosabatlari ishtirokchilari o’rtasidagi o’zaro aloqadorlikning shakli.

	Sug’urta bozori assortimenti
	Ассортимент страхового рынка
	Assortment of insurance market
	sug’urtalanuvchi murojaat qilishi mumkin bo’lgan sug’urta turli ko’rinishlarining (turlarining)  to’plami (majmui).

	Sug’urta rezervlari
	Страховые резервы
	Insurance reserves
	sug’urta badallari hisobidan shakllanadigan va birinchi navbatda, sug’urtalanuvchilarga sug’urta to’lovlarini amalga oshirishga sarf (xarj) qilinadigan maxsus fondlar. Daromadlarga emas, balki sug’urtalovchining majburiyatlariga  bog’liq ravishda shakllanadi (tashkil qilinadi).

	Smetali moliyalashtirish
	Сметное финансирование
	Estimated financing
	noishlab chiqarish sohasi korxona va tashkilotlari xarajatlarini qoplash metodi.

	Sotsial ta’minot
	Социалное снабжение
	Social Supply
	qariganda, nogironlik bo’yicha, boquvchisini yuqotganda va qonunda belgilangan boshqa holatlarda fuqarolarni moddiy ta’minlash uchun milliy daromadning bir qismini pul mablag’larining ijtimoiy fondini shakllantirish va undan foydalanish jarayoni bilan bog’liq bo’lgan taqsimlash munosabatlari tizimi.

	Taraqqiyot byudjeti
	Бюджет развития
	Development budget
	davlat byudjetining tarkibiy qismi, uning kapital xarajatlari tarkibida shakllantiriladi va investitsion loyihalarni kreditlashtirish, investitsiyalashtirish va kafolatli ta’minlash uchun foydalaniladi. 

	Tartibga soluvchi (tartiblovchi) daromadlar
	Регулирующие доходы
	Regulatory Income
	tegishli byudjetda ko’zda tutilgan barcha xarajatlarni to’liq qoplash maqsadida umumdavlat soliqlaridan quyi byudjetdagi biriktirilgan daromadlarning ustiga yuqori byudjetdan beriladigan daromadlar.  Bunday daromadlarning tarkibiga qo’shilgan qiymat solig’i, aktsizlar, korxonalardan olinadigan daromad (foyda) solig’i, jismoniy shaxslardan olinadigan daromad solig’i kabilar kiradi.  Bu soliqlar bo’yicha daromadlar quyi byudjetlardagi tushumlarni tartibga solish uchun moliyaviy hisobot davrida (odatda, bir yilda) belgilangan tartibda tasdiqlangan stavkalar bo’yicha soliqlardan foiz ajratmalari ko’rinishida foydalaniladi. Tartibga soluvchi daromadlar bo’yicha ajratmalar bevosita quyi byudjetlarga borib tushadi, ajratmalar stavkasi (normativi) esa davlat byudjeti tasdiqlanayotgan paytda aniqlanadi.

	Tashqi qarzni restrukturizatsiya qilish
	Реструктуризация внешних долгов
	Restructuring of external debts
	qarzni qaytarish va u bo’yicha foizlarni to’lash muddatlarini uzaytirish. 

	Taqsimlanmagan foyda solig’i 
	Налог на распределенную прибыл
	Distributed profit tax
	alohida soliq to’lovchi sifatida tan olingan aktsionerlik kompaniyalari, banklar va boshqa institutlar foydasining dividentlarga taqsimlanmagan qismidan olinadi. 

	Transport vositalarining egalaridan olinadigan soliq 
	Налог на владелцев транспорта
	Tax on owners of transport
	transport vositalariga ega bo’lgan yuridik va jismoniy shaxslar tomonidan to’lanadi. Soliqning stavkasi ot kuchida ifodalangan dvigatelning quvvatiga bog’liqdir. Uning summasi mahsulotni ishlab chiqarish va realizatsiya qilish xarajatlarining tarkibiga kiritiladi. 

	To’g’ri (bevosita) soliqlar
	Прямые налоги
	Direct taxes
	daromad solig’i, foyda solig’i, resurs to’lovlari, mol-mulk solig’i va boshqalardan iborat bo’lib, ularga egalik qilish va ulardan foydalanish soliqqa tortish uchun asos bo’lib xizmat qiladi.

	To’g’ri (bevosita) soliqqa tortish
	Прямое налогообложение
	Direct taxation
	shaxsan yoki ish beruvchi orqali soliqlarni soliq xizmatlariga to’g’ridan-to’g’ri to’lash orqali amalga oshiriladigan jamiyat a’zolarini bevosita soliqqa tortishdan iborat.  Aniq bir shaxsning ahvoliga bog’liq bo’lmasdan, balki uning qanday mahsulotlarni sotib olishiga bog’liq bo’lgan egri (bilvosita) soliqqa tortishdan farq qiladi.

	To’lov balansi
	Платежный баланс
	Payment balance
	ma’lum bir davr (oy, chorak, yarim yil, yil) mobaynida mamlakat tomonidan xorijga to’langan to’lanmalar va xorijdan olingan to’lovlar o’rtasida nisbat. O’z ichiga tegishli davrda mamlakat  tovarlari eksporti va importi qiymatlarini ifodalovchi savdo balansini,  xizmatlar balansini va notijoriy to’lovni oladi.  Bularning barchasi joriy operatsiyalar bo’yicha to’lov balansini shakllantiradi.  Mamlakatning umumiy to’lov balansi esa joriy operatsiyalar bo’yicha to’lov balansi, kapitallar va kreditorlar harakati balansi, shuningdek, oltin va valyuta rezervlari harakati balansidan tashkil topadi.

	To’lov aylanmasi
	Платежный оборот
	Payment turnover
	mamlakat iqtisodiyotidagi barcha pulli to’lovlar (pul to’lovlarining) majmui (yig’indisi, to’plami).

	To’lovlarning navbatliligi
	Очередност платежей
	Priority of payments
	bir necha muddatli va muddati o’tib ketgan to’lovlar mavjud bo’lganda va ularni to’liq to’lash (qaytarish, uzish) uchun mablag’lar etarli bo’lmagan holda to’lovchining hisob varag’idan pul mablag’larini o’tkazish (olish, undirish) ketma-ketligi. 

	Tibbiyot sug’urtasi 
	Медицинское страхование
	Health insurance
	Sog’liqni saqlash bo’yicha aholi manfaatlarini sotsial  himoya qilishning shakli. Sug’urta hodisasi ro’y bergan paytda fuqarolarga tibbiy yordam olinishini kafolatlaydi. Ikki shaklda amalga oshirilishi mumkin: majburiy va ixtiyoriy.

	Umumdavlat moliyasi
	Общегосударственные финансы
	General government finance
	Davlatning funktsiyalari va vazifalarini bajarish hamda kengaytirilgan takror ishlab chiqarish uchun sharoitlarni yaratish maqsadida markazlashtirilgan  pul mablag’lari fondlarini shakllantirish, taqsimlash va ulardan foydalanish jarayonida vujudga keladigan iqtisodiy munosabatlar tizimi.

	Uy-joy solig’i
	Налог на жиле
	Housing tax
	Ko’chmas mulk solig’ining ko’rinishlaridan biri bo’lib, bu soliqqa uy-joyga ega bo’lganlar tortiladi. 

	Foyda solig’i 
	Налог на прибыл
	Income Taxes
	Xo’jalik yurituvchi sub’ektlarning foydasidan olinib, byudjetning muhim daromadlaridan biri hisoblanadi. Bu to’g’ri (bevosita) soliqdir. Uning summasi soliq to’lovchi korxonaning yakuniy moliyaviy natijalariga bog’liq bo’ladi. Moliya yilida soliq solinadigan foydaga ega bo’lgan yuridik shaxslar foyda solig’ini to’lovchilar hisoblanadi. Yalpi foyda bilan ma’lum chegirmalar o’rtasidagi farq sifatida hisoblangan foyda soliqqa tortish ob’ektidir. Foyda solig’i barcha soliqlar to’langandan so’ng korxona ixtiyoriga qolgan foyda hisobidan to’lanadi. 

	Fuqarolarning yillik jami daromadi
	Совокупный доход населения
	Total income of the population
	Ularning korxonada olgan pul va natural ko’rinishdagi barcha to’lanmalaridan iborat. Xorijiy valyutada olingan fuqarolarning daromadi soliqqa tortish maqsadlari uchun daromad olingan kundagi Markaziy bankning kursi bo’yicha milliy valyutada aniqlanadi. Fuqarolarning yillik jami daromadi tarkibiga (soliqqa tortish maqsadlari uchun) quyidagilar kiritilmaydi: pensiyalar; davlat ijtimoiy nafaqalari (vaqtinchalik mehnat qobiliyatini yo’qotganligi uchun nafaqalardan tashqari); kompensatsion to’lanmalar; moddiy yordam ko’rsatish summalari (tabiiy ofat munosabati bilan); davlat zayomi obligatsiyalari va lotereyalari bo’yicha yuto’qlar; banklar va boshqa kredit tashkilotlaridagi omonatlar bo’yicha foizlar va boshqalar.

	Xarajatlarni respublika byudjetidan moliyalash-tirish 
	Финансирование расходов из реапубликанского бюджета
	Financing of expenses from the republican budget
	Quyidagilar respublika byudjetdan moliyalash-tiriladi: fan, ta’lim, madaniyat, soqliqni saqlash, jismoniy tarbiya va sport (respublikaga bo’ysunadigan tashkilotlar bo’yicha); ijtimoiy ta’minot; mudofaa, milliy xavfsizlik va jamoat tartibini ta’minlash; sudlar va prokuratura organlari faoliyatini ta’minlash; davlat zahirasi va safarbarlik zahirasini vujudga keltirish hamda ularni saqlash; davlat markazlashtirilgan investitsiyalarini amalga oshirish; davlat hokimiyati va boshqaruv organlari, O’zbekiston Respublikasining chet ellardagi diplomatik vakolatxonalari hamda missiyalari faoliyatini ta’minlash; iqtisodiyot turli tarmoqlarining respublikaga bo’ysunadigan byudjet tashkilotlarini saqlash; O’zbekiston Respublikasi Vazirlar Mahkamasining qarorlariga muvofiq iqtisodiyot tarmoqlarini rivojlantirishning maqsadli davlat dasturlari va tadbirlarini amalga oshirish; er tuzish, meliorativ, tabiatni muhofaza qilish va epizootiyaga qarshi kurash chora-tadbirlarini amalga oshirish; qishloq xo’jaligi zararkunandalariga qarshi kurash; gidrometeorologiya, do’lga qarshi kurash chora-tadbirlari; qonun hujjatlarida nazarda tutilgan boshqa maqsadlar.

	Xarajatlarni Qoraqalpog’iston Respublikasi byudjetidan va mahalliy byudjetlardan moliyalash-tirish 
	Финансирование расходов из местных бюджетов и из бюджета Республики Каракалпакстан
	Financing of expenditures from local budgets and from the budget of the Republic of Karakalpakstan
	Quyidagilar yuqorida ta’kidlangan byudjetlardan moliyalashtiriladi: fan, ta’lim, madaniyat, sog’liqni saqlash, jismoniy tarbiya va sport (Qoraqalpog’iston Respublikasi byudjeti, viloyatlar va Toshkent shahri byudjetlaridan moliyalashtiriladigan byudjet tashkilot-lari bo’yicha); ijtimoiy ta’minot; aholini ijtimoiy himoya qilish; Qoraqalpog’iston Respublikasi davlat hokimiyati va boshqaruv organlari hamda mahalliy davlat hokimiyati organlari faoliyatini ta’minlash; iqtisodiyot turli tarmoqlarining Qoraqalpog’iston Respublikasi, viloyatlar va Toshkent shahri byudjet tashkilotlarini saqlash; qonun hujjatlariga muvofiq iqtisodiyot tarmoqlarini rivojlantirishning maqsadli dasturlari va tadbirlarini amalga oshirish; qonun hujjatlarida nazarda tutilgan boshqa maqsadlar.

	Xorijiy davlatlarning hukumatlari, banklari va firmalariga bog’langan kreditlar
	Кредиты, связанные с правителством зарубежных стран, банков и фирм
	Credits connected with the government of foreign countries, banks and firms
	Horijiy davlatlarning hukumatlari, banklari va firmalari mablag’lari hisobidan kreditor mamlakatdan tovarlar, ishlar va xizmatlar sotib olish uchun qaytarilish va tiklanish asosida mablag’larni jalb qilish shakli.

	Цессионарий 
	Assignee
	Qayta sug’urtalashda riskni o’ziga qabul qiluvchi sug’urtalovchi.

	Egri (bilvosita) soliqlar
	Косвенные налоги
	Indirect taxes
	Xo’jalik aktlari va aylanmalari hamda moliyaviy operatsiyalardan kelib chiqadi. Bu soliqlarning tarkibiga qo’shilgan qiymat solig’i, aktsizlar, bojxona bojlari, qimmatbaho qog’ozlar bo’yicha operatsiyalardan olinadigan soliq va boshqalar kiradi. Ular baho yoki tarifga  ustama (qo’shimcha) tarzida (ko’rinishida) o’rnatilib, soliq to’lovchilarning daromadlari bilan belgilanadigan (aniqlanadigan) to’g’ri (bevosita) soliqlardan farq qiladi.

	Egri (bilvosita) soliqqa tortish 
	Косвенное налогообложение
	Indirect taxation
	Daromadlar sarf qilinayotgan paytda to’lanadigan soliqlar tizimini o’z ichiga olib, daromadlar bilan emas, balki xarajatlar bilan bog’liqdir. Masalan, sotuvdan olinadigan soliq (sotuv solig’i), aktsizlar, qo’shilgan qiymat solig’i va h.q. Egri (bilvosita) soliqqa tortishda mahsulotni ishlab chiqaruvchi yoki xizmatni ko’rsatuvchi ularni tarkibida ustama (qo’shimcha) bo’lgan bahoda (tarifda) sotadi va tushumdan ma’lum bir soliq summasini davlat ixtiyoriga o’tkazadi. Shunday qilib, amalda u soliqlar yig’uvchi, sotib oluvchi esa egri (bilvosita) soliqni to’lovchi bo’lib hisoblanadi.  Shunga mos ravishda egri (bilvosita) soliqqa tortishda shu soliqni to’lashi kerak bo’lgan va shu soliqqa tortilishi lozim bo’lgan yuridik va jismoniy shaxslar turlicha shaxslardir.

	Yuridik shaxslardan olinadigan soliqlar
	Налоги с юридических лиц
	Taxes from legal entities
	Qo’shilgan qiymat solig’i, korxona va tashkilotlarning daromadi (foydasi)dan olinadigan soliq, aktsizlar, yo’l fondini shakllantirish uchun manba sifatida foydalaniladigan soliqlar, korxona mol-mulki solig’i, er uchun to’lovlar, reklama solig’i, birjada amalga oshirilgan bitimlardan olinadigan yig’im, mahalliy auktsion va lotereyalarni o’tkazish huquqi uchun litsenziya yig’im, boshqa soliq, yig’im va majburiy to’lovlardan iborat.

	Yashirin soliq 
	Скрытый налог
	The hidden tax
	Iste’molchi tomonidan bevosita to’lanmaydigan, lekin unga mo’ljallangan mahsulotning bahosi tarkibiga uni ogohlantirmasdan, unga xabar bermasdan, unga bildirmasdan kiritilgan soliq. Masalan, bojlar.

	O’zaro sug’urta jamiyati 
	Межстраховое общество
	Interinsurance society
	Notijoriy tipdagi sug’urta tashkiloti, o’zlarining mulkiy manfaatlarini sug’urta himoyasi uchun badal asosida vujudga kelgan jismoniy va yuridik shaxslarning ixtiyoriy birlashmasi sifatida amal qiladi (faoliyat ko’rsatadi).

	Qayta sug’urtalash 
	Вторичное страхование
	secondary insurance
	Balanslashtirilgan (muvozanat-lashtirilgan)  sug’urta portfelini yaratish maqsadida sug’urta ob’ekti bo’yicha sug’urtalovchi majburiyatlarining bir qismini boshqa sug’urtalovchiga berish bilan bog’liq bo’lgan iqtisodiy (moliyaviy) munosabatlar tizimi.

	Qoraqalpog’iston Respublikasining byudjeti 
	Бюджет республики каракалпакистан
	the budget of the republic of Karakalpakistan
	Davlat byudjetining Qoraqalpog’iston Respublikasi pul mablag’lari fondini tashkil etuvchi bir qismi bo’lib, byudjetda daromadlar manbalari va ulardan tushumlar miqdori, shuningdek moliya yili mobaynida aniq maqsadlar uchun ajratiladigan mablag’lar sarfi yo’nalishlari va miqdori nazarda tutiladi.

	Qimmatli qog’ozlar 
	Ценные бумаги
	Securities
	O’zining egasiga divident va foiz ko’rinishida daromad olish huquqini beruvchi mulk tituli. Ularning tarkibiga aktsiyalar, obligatsiyalar va boshqalar kiradi.

	Qo’shilgan qiymat 
	Добавленная стоимост
	Value Added
	Sotilgan (realizatsiya qilingan) mahsulotlar, ishlar va xizmatlar qiymati bilan ishlab chiqarish va muomala xarajatlarining tarkibiga kiritilgan moddiy xarajatlarning qiymati o’rtasidagi farq.

	Qo’shilgan qiymat solig’i 
	Налог на добавленную стоимост
	Value added tax
	Ishlab chiqarish va muomala jarayonlarining barcha bosqichlarida yaratilgan qo’shilgan qiymat bir qismining byudjetga olish shakli. Egri  (bilvosita) soliqlarning tarkibiga kiradi. Mahsulotlarni (ishlarni, xizmatlarni) realizatsiya  va import qilish oboroti qo’shilgan qiymat solig’i solinadigan ob’ekt hisoblanadi. Realizatsiya bo’yicha soliq solinadigan oborot realizatsiya qilinadigan mahsulotlar (ishlar, xizmatlar) qiymati asosida, qo’llaniladigan narxlar va tariflarni inobatga olgan holda, aktsiz solig’ini hisobga olib ularga qo’shilgan qiymat solig’ini kiritmasdan belgilanadi. Bu soliqni to’lovchilar qatoriga mulkchilik shakli va kimga tegishli ekanligidan qat’iy nazar ishlab chiqarish va tijoriy faoliyat bilan shug’ullanuvchi yuridik shaxslar (xorijiy investitsiyali korxonalar ham) kiradi. 



